open-index/open-wikipedia-markdown huggingface dataset:
城市廣播網

**城市廣播網**係台灣嘅調頻廣播聯播網，原名**GOLD FM 聯播網**，以城市廣播為中心，台呼係「我的城市 我的歌」。

## 性質
城市廣播網旗下聯播台嘅節目音樂型態主要以華語、西洋、東洋音樂係中心，其中節目當中主持人會以「新歌上架」介紹新專輯跟新歌，「城市音樂復刻板」就介紹華語、西洋嘅經典歌曲。

「漫步音樂城」喺週一、週三、週五至週日上晝11點40分同晚上6點35分，週三、週五至週日午夜2點20分播出，由DJ Leah所主持。

「經典音樂盒」就喺週二、週四午夜1點20分同、上晝11點40分同晚上6點35分播出，介紹華語、西洋嘅經典歌曲同歌手嘅故事。

城市廣播網旗下嘅台北健康電台喺台北市、新北市嘅部分全家便利商店門市內可以收聽。

朝早7點至夜晚9點嘅每個整點播報整點新聞；並同東森財經新聞台、聯合報同台視新聞合作，喺上晝9點、上晝11點同下晝6點分別播出「東森財經新聞快報」、「聯合輕鬆報」同「1830台視焦點新聞」。各聯播台亦會協辦民間同地方政府嘅活動，例如城市廣播網協助由彰化縣彰化市公所主辦嘅「2011偶像歌手跨年暨感恩祈福晚會」等。

城市廣播網有時喺聯播時段會開放CALL-IN，電話係(02)2892-3901。

## 歷史
*1996年2月14號台北健康電台開播，起初主要以健康節目為主。
*1999年9月21號台中城市廣播開播。
*1999年12月台北健康電台同台中城市廣播合作，並喺2000年2月14號成立「GOLD FM聯播網」
*2010年12月1號凌晨零時起同「大苗栗廣播電台」同「台南知音廣播電台」合作，聯播城市廣播節目。
*2011年12月1號凌晨零時起GOLD FM改為「城市廣播網」，全台4大廣播區域當日同時變更節目。

## 收聽頻率

## 聯播制
城市廣播網係採取聯播制，因法律規定聯播分臺需抽比例製作自製節目，因此只有喺7:00~9:00嘅「城市早報」，12:00~14:00嘅「城市 好有fu」，19:00~21:00嘅「城市音House」同21:00~24:00嘅「城市ya間部」全網聯播（「城市音House」、「城市ya間部」由健康廣播電台製播）。

目前各節整點新聞係採「聯播」播出，而週一至週五18:30嘅《地方新聞》係各分台單獨製播，其中台南知音嘅新聞由中嘉網路旗下嘅「雙子星有線電視」、「三冠王有線電視」提供。

同其他聯播網唔同嘅係，分台嘅自製節目播出歌曲單係由台中總台負責設計，除心情點播之外，所有分台播出的歌曲排播順序都一樣。

## DJ
### 台北健康
*彼得（《城市音house》DJ）
*哈德（《城市ya間部》DJ）

### 城市廣播
*Iris（本名**黃如君**，《幸福來按讚》DJ）
*Fiona（本名**溫嘉綺**）

### 大苗栗廣播
*Lucy（《城市快樂song》DJ）

### 台南知音
*夏葳（《Woo Hoo 台南》 DJ）
*小喬（《城市狂想曲》 DJ）

## 參考




*【聯響FM】GOLD　FM　主打經典音樂性質的聯播網

## 睇埋
*臺灣廣播電台一覽

## 出面網頁
*城市廣播網
*
竹中站

**竹中站**喺台灣新竹縣竹東鎮，係臺灣鐵路管理局內灣線、六家線嘅鐵路車站。台鐵六家線自本站向北分歧至六家站（喺台灣高鐵新竹站旁）。

## 鐵路路線




## 出面網頁

*台鐵新竹內灣計畫（交通部鐵路改建工程局東部工程處；附路線圖、車站模擬圖）
敬一丹

**敬一丹**（；）係一位中國中央電視台主持人。

佢喺1993年、1995年同1997年贏得中國電視節目主持人金話筒獎。

佢係中國廣播電視協會副主席，係第九屆全國人民代表大會人員，亦係第九屆全國人民代表大會代表。

## 主持嘅節目
*《焦點訪談》
*《東方時空》
*《一丹話題》
## 寫嘅書
*《我遇到你》
*《那年那信》
*《我 末代工農兵學員》

## 生平
敬一丹1955年4月喺黑龍江哈爾濱出世。喺文革時期嘅上山下鄉運動，佢喺農村做知青。文革之後，佢返黑龍江。

1979年畢業於北京廣播學院之後，加入黑龍江人民廣播電台。1983年，敬一丹喺北京廣播學院研究生畢業後，留校任教。

1985年10月，敬一丹嫁咗畀清華大學嘅畢業生王子沐。

敬一丹喺1988年加中國中央電視台，主持《焦點訪談》同《東方時空》。

## 攷

## 連出去
*
*
*

類:中國電視主持人
類:播音員
類:哈爾濱人
睇咗唔覆

**睇咗唔覆**，或者叫**睇完唔覆**，係種用即時通訊軟件嘅行為，即係睇咗對方個訊息之後唔覆返人。呢種行為最先響日本畀人攞出嚟講，皆因當地好興用嘅即時通訊軟件LINE，有功能畀人知道對方睇咗自己個訊息未，如果知道對方睇咗唔覆，就會覺得對方有問題。

國際通用嘅Whatsapp都有顯示訊息狀態嘅功能，對方收到就會有一個藍剔，對方睇埋就會有兩個，俗稱「**雙藍剔**」。如果唔想畀人知道睇咗訊息未，可以去閂咗呢個功能。
古井

**古井**可以係：
*古老嘅井
*古井鎮，廣東江門新會一個鎮，出名「古井燒鵝」
*古井 (屏山)，香港一個古蹟
*「府學雙泉」古井，廣州一個古蹟
*杏花古井，廣州一個古蹟
職業介紹所

**職業介紹所**，又叫做**人事顧問**、**人力市場**，係專門協助搵工嘅機構。

## 公營職業介紹所
早喺1650年，英國作家亨利羅便臣（Henry Robinson）就提出設立「地址與碰面辦公室」（Office of Addresses and Encounters），俾僱主同僱員互相認識。英國國會否決咗佢嘅建議，不過佢自己開咗一間，好快執咗。

### 中國大陸
中華人民共和國實施戶口制度同檔案制度，令中國居民嘅遷徙自由同工作自由好有限。因此政府開設嘅職業介紹所／人才市場，除咗幫人搵工，有啲會有「集體戶口挂靠」、「檔案挂靠」呢啲中國先有嘅服務，而且通常要收貴到飛起嘅服務費。

## 私營職業介紹所
現代私營職業介紹所最早喺19世紀出現。

### 香港
職業介紹所受第57章《僱傭條例》及《職業介紹所規例》等香港法例規管。勞工處轄下職業介紹所事務科負責監管並執行有關法例。

## 睇埋
* 人力資源管理
* 散工
* 深圳三和人才市場
* 廣州南方人才市場

## 註

## 參考

## 出面網頁

* 香港勞工處職業介紹所專題網站
* 中国公共招聘网：公共就业和人才服务机构
中國3D電視試驗頻道

係中國大陸一條冇咗嘅數碼3D電視頻道，中國中央電視台、北京電視台、天津廣播電視台、上海廣播電視台、江蘇省廣播電視總台、深圳廣播電影電視集團旗下嘅電視頻道。2012年1月23號開播，2018年7月30號停播。

## 節目
按照國家新聞出版廣電總局嘅工作部署，中國3D電視試驗頻道嚮2012年元旦試播，2012年春節正式播出，每日播出時間為10:30-24:00，首播4.5鐘，每日重播兩次，公司播出13.5鐘。春節後，仲新增中國中央電視台同有關省級電視台春節聯歡晚會、3D電影、3D動畫片同3D體育賽事等節目。夏天奧林匹克運動會等奧運賽事都會安排有3D訊號轉播。2018年7月30號半夜零時，頻道終止播映，播映嘅最後一個電視節目係由深圳廣播電影電視集團製作嘅《精彩星之夢》。中國3D電視試驗頻道嚮2018年10月置換為中央廣播電視總台4K超高清頻道。

## 參考

類:停播咗嘅電視台或頻道
中國中央電視台電視劇頻道

（CCTV-8）嚮1995年11月30號開播，前稱**中國中央電視台文藝頻道**，當時主要播出文藝節目，央視同日開播嘅頻道有電影頻道同原先少兒·軍事·農業·科技頻道（而家嘅軍事·農業頻道）。1999年5月3號改為而家個名，播放內容改以播放電視劇為主，透過亞太1A衛星覆蓋全中國大陸，全天24個鐘播出。喺2012年9月28號，廣電總局準予中國中央電視台綜藝頻道、體育頻道、電影頻道、電視劇頻道進行高標清同播。喺當日，電視劇頻道嘅高清節目訊號上星播出，覆蓋全中國大陸。

## 攷
日本政黨一覽

日本法例訂明，政黨係要喺日本國會入面有5個議員或以上，又或者喺上次選舉得票超過2%先算係政黨。而呢啲政黨每年都可以根據議席比例獲得政黨補助金。

### 有國會議席嘅政黨/黨團

政黨
虛假等同

**虛假等同**（；）喺邏輯學上係指一種謬論，指啲人將兩個邏輯上唔等同嘅論證講成好似邏輯上等同嘅噉，跟手仲用呢個唔恰當嘅等同攞嚟詏第啲論證。好似係以下呢場有關自閉症同疫苗之間嘅啦掕嘅討論噉樣：

:A 君：科學上嘅研究一次又一次噉顯視，細路仔「係咪打咗疫苗」同佢哋「有冇自閉症」兩樣嘢之間根本冇啦掕。
:B 君：又唔係喎，我揾到一啲案例，裏面啲家長話佢哋嘅細路仔打咗疫苗冇幾耐就發現到佢哋出現自閉症嘅徵狀喇。所以我哋反對疫苗呢一方嘅理據同你嗰方嘅理據一樣噉強。
:A 君：等陣，你引用嗰啲零星嘅案例可能衹不過係噉啱得噉橋嘅情形。相比之下，我引用嗰啲研究有跟足科學方法，佢哋揾咗成千上萬嘅細路仔嚟做研究，「呢啲研究冚唪唥都係噉啱得噉橋」嘅機會率明顯低過「你引用嗰啲零星嘅案例冚唪唥都係噉啱得噉橋」嘅機會率。

喺呢場討論入面，B 君佢講到「用成千上萬嘅個案做嘅研究」同「一啲零星嘅個案」好似係一樣噉有說服力嘅噉，但係實際上，哲學家同科學界都會認為前者嘅說服力勁好多。

虛假等同呢種謬論喺新聞同埋政治等嘅場合嗰度成日都俾人用嚟老點人。

## 睇埋
* 謬論
** 冇真正嘅蘇格蘭人
** 語義謬誤
** 罪惡關聯

## 參考
* Phillips, Harry; Bostian, Patricia (2014). *The Purposeful Argument: A Practical Guide, Brief Edition* (second ed.). Cengage Learning. p. 129.

## 引咗

類:邏輯謬論
三和人才市場

**三和人才市場**係廣東深圳一間職業介紹所，喺龍華區東環一路。1992年成立，以前叫做**三和職業介紹所**。

## 三和大神
喺三和人才市場隔籬，仲有一間「海新信人力資源市場」。喺呢兩間嘢周邊，聚集咗一班人稱「三和大神」嘅打工仔，絕大部分係外地人，冇深圳戶口。佢哋鍾意炒散，厭惡長期工，消費水平極低，流連網吧打機度日。好多人都面臨種種問題。有啲沉迷賭博。有啲俾人呃咗或自己賣咗身份證，俾人盜用身份。有啲借落貴利或網上貸款，無力償還。2018年5月，日本放送協會播出長110分鐘嘅紀錄片，介紹呢啲人，引起公眾關注。

## 參考

## 出面網頁
* 
* 日本放送協會紀錄片《三和　人材市場～中国・日給１５００円の若者たち～》（三和人才市場：中國，日薪1500日圓嘅後生）
* 
* 澎湃新聞：《三和大神的故事》
* 三和大神網，一個記錄三和嘅網誌
* 三和大神的日常
Hoover

**Hoover**，音譯可以係**胡佛**，可以係：

*
*
*夏拔·胡佛，美國總統（1929–1933年）
葉問2

《**葉問2**》（）係2010年港產武打片，葉偉信執導，甄子丹、洪金寶、黃曉明及熊黛林領銜主演。呢齣係葉問系列電影第二集，故事承接2008年上畫嘅《葉問》。

## 卡士

## 劇組

* 導演：葉偉信
* 編劇：黃子桓
* 出品人：鄭強輝
* 監製：黃百鳴
* 動作設計及指導：洪金寶
* 原創音樂：川井憲次 (AUBE Inc.)
* 攝影指導：潘恆生 (HKSC)
* 剪接：張嘉輝 (HKSE)
* 美術指導：麥國強

## 出面網頁
* 
* 
* 
* 
* 
*
豬柳

**豬柳**係來自豬腰部份嘅豬肉，肉質比較幼嫩。

「漢堡豬柳」好多時亦簡稱做「豬柳」，但佢並唔係豬柳，只係用豬肉整嘅漢堡扒。

## 睇埋
*牛柳
西班牙山區火腿

**西班牙山區火腿**（**jamón serrano**），或者叫**西班牙山火腿**，係西班牙嘅其中一隻火腿，皆因用白毛豬整，所以又叫**白毛豬火腿**（同黑毛豬火腿區別）。雖然佢無黑毛豬火腿咁出名，但因為價錢比較實惠，所以都算好常見。
韓式燒五花腩

**韓式燒五花腩**（**삼겹살구이**，**Samgyeopsal-gui**），又叫**韓式燒五花肉**、**韓式燒豬腩**，係韓國嘢食，將五花腩切成細塊，用燒肉醬汁醃味，再攞去炭爐上面燒熟（或者攞去煎熟），可以用生菜包住食，配白飯都得。
## 睇埋
*韓國燒烤
德式煙燻豬肉

**德式煙燻豬肉**（**Kasseler**），又叫**德式煙肉**或者**德式燻肉**，係德國嘢食，用煙燻方式去整豬肉，多數用豬頸肉或者豬柳部位加工，通常切片後配德國酸菜同薯茸食。
類:豬肉
類:煙燻肉
類:德國菜
魯明

**魯明**係中華人民共和國政治人、外交官。

1981年，接替丁浩做中華人民共和國駐科威特大使。1983年，由楊福昌接任。2018年1月，當選第十三屆全國政協委員 。

## 參考
李建復

**李建復**（）係臺灣校園民歌歌手、企業家。現任中華音樂人交流協會會長。

## 生平
1978年2月12號，李建復參加中視《六燈獎》嘅歌唱項目，共衛冕兩次，未獲得最高榮譽「三段優勝」。

李建復高中時就讀光仁中學，大學就讀淡江大學，1978年參加第二屆金韻獎獲選優勝，翌年以《金韻獎3》合­輯中收錄嘅單曲《歸》成為出道曲。另外如《歸去來兮》、《忘川》等曲都相當著名，而《龍的傳人》就成為令佢聲名大噪嘅代表作。

1980年李建復同蔡琴、蘇來、李壽全、許乃勝、靳鐵章等人共同發起天水樂集，後因1981年李建復服兵役而離開樂界。李建復喺軍中原先係陸軍步兵學校軍官，後來被國防部總政治作戰部拉去藝工隊，但同老婆譚榮萱都係喺藝工隊相識。

1984年李建復前往美國匹茲堡大學就讀商學院研究所，出國前喺資策會寫過COBOL程式設計，MBA畢業後直接去安德森顧問公司就職，之後返台灣喺台北之音做主持五年。1996年姜豐年邀請李建復到新浪。1996年4月27號，真相新聞網宣布，李建復將由嗰年5月1號起就任真相新聞網新聞節目《18新聞動心時間》主播。

1998年，楊致遠邀請李建復到雅虎任職，後李建復轉任雅虎臺灣總經理並升任雅虎北亞區企業服務副總裁。2003年，李建復自雅虎辭職，目前喺上海擔任聲朗信息科技執行董事，經營創辦愛播聽書Pro有聲書APP。

2012年7月4號，李建復喺Legacy Taipei舉辦首場個人演唱會，表姪王力宏神秘現身同佢合唱〈唯一〉。2013年12月，李建復發行新專輯《轉眼一瞬間》。

2015年，李建復擔任「民歌40」演唱會嘅召集人。2015年6月1號，李建復接受中時電子報〈民歌40 聽李建復〉系列專訪。2016年，李建復擔任兩岸合拍紀錄片《兩岸文化大探索》旁白。

## 音樂作品
### 合輯收錄單曲
*《歸》（金韻獎3）
*《老歌手》（金韻獎7）
*《旅星》（金韻獎7）

### 專輯
*《龍的傳人》（1980）
*《柴拉可汗》（1981，天水樂集作品）
*《蔡琴、李建復聯合專輯》（1981，天水樂集作品）
*《夸父追日》（1984）
*《旅夢系列之一：牧歌》（1995）
*《轉眼一瞬間》（2013）

## 家族
*阿爸李模（1922-2000），台灣知名律師，曾任蔣經國政府時代教育部政務次長、經濟部政務次長，李登輝政府時期郝柏村内閣政務委員。阿媽許婉清，係台灣「務實法律事務所」主持律師。
*舅父許倬雲係歷史學家、中央研究院院士。
*臺灣著名歌手王力宏係佢表姪。

## 攷
*李建复：名人2.0

## 連出去
*台灣演義：李建復（民視新聞台，2012年10月14日播出）
南方二重唱

**南方二重唱**係臺灣女子重唱組合，由「大南方」閻宗玉同「小南方」林明樺組成，活躍喺1990年代。

## 團員介紹

## 歷年專輯

## 樂團成就

|-
| 1992年
|《細說往事、不告而別》
| 第4屆金曲獎最佳演唱組獎
| 
|-
|-
| 1993年
|《有些話不能說》
| 第5屆金曲獎最佳演唱組
| 
|-
|-
| 1994年
|《相知相守》
| 第6屆金曲獎最佳演唱組
| 
|-
|-
| 1996年
| 《秋意上心頭》
| 第7屆金曲獎最佳演唱組獎
| 
|-
|-
| 1999年
| 《太陽戀愛了》
| 第10屆金曲獎最佳演唱組獎
| 
|-
|-

## 連出去
*南方二重唱-大南方新浪微博
*南方二重唱-小南方新浪微博

類:臺灣歌唱組合
劉藍溪

**劉藍溪**，臺灣女歌手，灌過多張唱片，也演過唔下十餘部電影，1991年7月出家，法號「道融」。

## 生平
### 歌唱、影視生涯
劉藍溪十六歲時到台視參觀歌唱比賽，意外地被美工設計龍思良發現。龍思良帶她去拍照，並介紹給台視導播認識。沒多久劉藍溪就當起臨時演員，先演台視連續劇《金玉緣》，之後又應光啟社之邀同周雅芳仲有前童星章薇薇（作家章君穀嘅女）主持台視兒童節目《妙妙谷》。未幾，劉藍溪又被瓊瑤邀咗去拍電影，演嘅多數係小家碧玉、女主角嘅閨中密友之類嘅角色，成咗「永遠嘅第二女主角」。1980年代初，臺灣愛情文藝片走下坡，新藝城邀劉藍溪赴香港演出電影《追女仔》，之後劉藍溪也喺桂治雄導演嘅電影《邪完再邪》中演主角。

1977年至1980年，劉藍溪加盟新格唱片。劉藍溪嘅聲音完全符合臺灣校園民歌時代嘅聲音美學標準，加上形象甜美，第一張唱片專輯《夕陽戀曲》就很暢銷。喺當年臺灣唱片工業「低制作成本、大量出片」嘅策略之下，劉藍溪短時間內就出咗《風兒別敲我窗》、《野薑花的回憶》、《小時候的願望》、《又是輕輕的風》等專輯。

1982年，劉藍溪被日本嘅CBS/SONY唱片公司看中，赴日受訓并發行過三張單曲EP。

### 婚姻
1984年，劉藍溪同大她十歲嘅中心診所（今中心綜合醫院）內科醫師梁榮基文定；當時佢表示，唔會為咗結婚放棄工作，但也唔會勉為其難喺演藝圈蹉跎歲月。事實上，呢段時期劉藍溪對演藝工作已唔像初期那麽活躍，主要係因為她長期都係擔任第二女主角，由她領銜主演嘅《亮不亮沒關係》賣座也唔理想，讓她沮喪咗好一段日子。

隔年，劉藍溪同丈夫去咗美國，喺三藩市進修英文，同時上大學選修大眾傳播，佢丈夫則喺三藩市醫學院專修糖尿病科。也就喺呢個時候，夫妻同時參佛，鑽研佛法。兩年後，佢丈夫返臺灣繼續行醫，佢則留喺美國嘅法雲寺向妙境法師學佛。

### 出家
喺美國學習咗五年佛法後，1991年7月，劉藍溪獲得家人、尤其係她丈夫嘅成全，正式出家，法號「道融」。剃度時，佢嘅父母都立喺一旁，她跪著一遍遍默念：「不要哭！千萬不要哭！」

劉藍溪出家後保持低調，最近一次曝光係到印度修行。

啱啱出家嗰段時間，劉藍溪對於佛學院嘅群體生活很唔習慣；特別係每天要煮二百多人嘅大鍋菜，握著比家中大十倍嘅鍋鏟時，唔知如何是好；隔咗幾週，她才慢慢適應。由於關心佢出家嘅影迷太多，半年後，喺靈泉寺舉辦嘅四十九天「精進禪七」修行會，一身灰布袈裟，足穿僧鞋、布襪，以「道融法師」嘅身分接受媒體訪問；佢透露，學佛使佢內心清靜恬適，連做夢都會笑。

1997年4月第十四世達賴喇嘛訪台行程中，道融法師擔任翻譯時，特別接受媒體訪問時再三言明，佢絕唔係受咗什麼打擊而消極出家，而係因為受咗同修（老公）嘅鼓勵同影響，努力鑽研佛經，從此與佛結咗不解之緣，很自然地走上這條路；她並透露，學佛以後讓她愈來愈快樂。

回顧過去，道融法師表示，這一路上，踩著很多人嘅淚水才走過來，能夠堅持自己嘅理想，係很難得嘅因緣，佢一定會好好惜福。對於以往嘅一切，佢以「過眼雲煙」形容。至於仲有很多觀眾記得佢嘅清純模樣，記得佢演唱嘅歌曲同電影，佢深感榮幸。佢認為，能夠活喺別人嘅心中，也係很可貴嘅一段經歷。

至於未來，道融法師表示，佢將積極從事翻譯同教育工作。已係佛學研究所研究生嘅佢，仲同時學習藏文、梵文同拉丁文。道融法師認為，學佛係方便又經濟嘅尋求快樂方式，而悟道嘅喜悅係外界無法取走嘅。佢更表示，很高興找到佢人生嘅歸宿。

### 過身
2022年1月10號，道融法師喺美國舊金山智藏寺圓寂，享年61歲。

## 演出
### 電視節目
*台視連續劇《金玉緣》（1975年7月28號~1975年11月1號，共82集）
*台視兒童節目《妙妙谷》（1976年5月27號~1976年9月11號，光啟文教視聽節目服務社製作，同周雅芳、章薇薇主持，共17集）
*中視連續劇《河上的月光》（1980年）
*中視連續劇《春夢了無痕》（1980年）

### 電影
*《夢的衣裳》（飾 曹宜娟）
*《聚散兩依依》（飾 鍾可慧）
*《卻上心頭》（飾 李韶青）
*《雲且留住》（飾 黃婉婷）
*《昨夜之燈》（飾 林雨鴛）
*《亮不亮沒關係》
*《泡妞》（香港稱《追女仔》）（飾 鄧亞花）
*《邪完再邪》（飾 楊淑兒 / 紅卜卜）

## 大碟
*《夕陽戀曲》
*《風兒別敲我窗》
*《野薑花的回憶》
*《小時候的願望》
*《又是輕輕的風》

## 知名歌曲
*《小雨中的回憶》

## 攷

## 連出去
* 
* 
* 
*
東龍洲炮台特別地區

**東龍洲炮台特別地區**（喺1979年6月22號劃定）喺香港新界西貢區東南部東龍洲嘅特別地區，佔地3公頃。呢個自然護理區係香港嘅第二個特別地區。

東龍島炮台特別地區裏面，有東龍洲炮台嘅遺址。

## 參考

## 睇埋

* 香港特別地區

## 出面網頁
*東龍洲炮台特別地區

類:南佛堂
菜根譚

《**菜根譚**》係明人洪應明作品。

書名來自宋作家汪信民一句說話：「人就咬得菜根，則百事可成。」

## 參考

## 出面網頁
* 維基文庫有原文：《菜根譚》
* 《菜根譚》全文及白話翻譯
* 菜根譚(上)、菜根譚(下)
粵語點字

**粵語點字**，或者叫**粵語凸字**，係一種用點字嚟到表達粵語嘅系統。香港同澳門常用嘅中文點字就係指呢個系統。作為半音節文字，粵語點字通常由三個方塊組成，每個方塊分別代表聲母、韻母同埋聲調，並且由呢三個元素去組成一個發音，即係話用三格點字嚟組成一個字。但係粵音九聲第一、七聲唔會標音，所以第一，七聲嘅單字只需要二個方塊就可以表示。另外，如果遇到「零聲母」嘅情況，就要喺韻母後面加入一格空格，以作識別。

### 聲母

### 韻母
註：代表韻母sz、om、op嘅點字係1990年修訂嗰陣刪除咗。韻母eu、em、ep並唔存在喺呢個點字方案之中。

### 聲調

### 標點符號
有啲標點符號會視乎情況用點字空格嚟到表明佢哋唔係聲母或者韻母。所以下表都有包括唔算係標點符號本身嘅空格。

着重號⠷⠻等於喺中文文字下面加點標明強調。專名號⠷⠻等於喺中文文字上／下加上／下劃線標明專有名詞。

## 睇埋
* 點字
* 廣東話拼音方案
楊弦

**楊弦**（）係臺灣嘅民謠歌手，花蓮縣人。

## 簡歷
楊弦阿媽係會計，阿爸擔任國民黨花蓮縣黨部主任委員，喺楊弦四歲時過身。阿爸死咗之後移居臺北同阿媽一齊住。

大學時代進入臺灣大學農化系，喺參加合唱團嘅過程中，開啟對音樂嘅興趣。後來楊弦自己買樂譜結他嚟自學自唱。重喺臺大海洋研究所讀研究生，休息時會到哥倫比亞咖啡廳睇胡德夫等人嘅演唱，重有陣時會上臺唱啲英文歌。

## 民歌運動嘅推手
1970年代，正逢台灣國際地位低落之際，退出聯合國，中美斷交。而島內青年學子，依舊迷戀西洋文化唔可自拔。喺這樣嘅情愫下，一股對自我文化反思嘅聲浪漸漸漫佈。厭倦咗「風花雪月」嘅國語流行歌曲，同非自身文化嘅西洋歌曲後，楊弦開始嘗試創作唔同過往嘅歌謠。佢以余光中嘅詩作〈鄉愁四韻〉為詞，為之譜曲，1974年夏天時，喺胡德夫嘅個人演唱會上發表。用吉他配合鋼琴同小提琴嘅方式來演奏，並邀請咗余光中至現場觀賞。余光中對楊弦大膽嘅嘗試相當滿意。喺受到余氏嘅激勵同肯許下，楊弦將余光中詩集《白玉苦瓜》中其他嘅詩作，繼續用「以詩入歌」的方式譜曲。1975年6月6號，喺台北中山堂，以「現代民謠創作演唱會」嘅名義開唱。前半場演唱英文歌曲，後半場則是以余光中嘅詩歌作為主軸。共計九首余光中詩作，經過譜曲後都收入進楊弦首張專輯《中國現代民歌集》內。呢張專輯被公認係第一張有資格稱作「民歌」嘅專輯。首版三萬張，喺一個月內銷售一空，四個月內再版三次，足可見楊弦這場演唱會嘅影響力。

楊弦嘅作品風格，既帶有中國傳統藝術嘅氣息，也吸收咗美國民謠同鄉村歌曲嘅元素，呢喺1970年代嘅台灣係前所未見嘅創作形式。也因為跳脫咗既有嘅民謠創作模式，楊弦同余光中嘅作法，引起咗傳統音樂學院派人士嘅非議，展開咗當時台灣鄉土文學論戰之外，另一場對「中國現代民歌」嘅論戰。呢種情況，喺1976年，楊弦附中時期嘅同屆同學，亦同係哥倫比亞咖啡廳文藝班底嘅李雙澤，高呼「唱自己的歌」之後，正式進入咗校園民歌嘅時代。正當民歌運動如火如荼嘅展開時，被譽為「現代民歌之父」嘅楊弦，喺1977年發行咗第二張個人專輯《西出陽關》，開咗兩場「暫別」演唱會，就離開咗流行音樂市場，赴美進修中醫。

## 後續發展
1982年，楊弦老母過身，佢就移居美國，用四年時間攻讀舊金山針灸大學東方醫學博士學位，並自己開創咗「寶生」健康食品公司，擔任總裁。

喺發行完《西出陽關》後，楊弦唔再把音樂創作當成生命最大的目標，而係閒暇有感時一種抒發的管道。像係天安門事件後，楊弦寫咗一系列嘅歌，如《媽媽我們都是為了您》、《媽媽我餓了》、《抗暴謠》等，展現出自己的想法。2002年、2004年同2005年，喺臺北嘅民歌演唱會上，都見到楊弦登臺嘅身影。2008年9月26號，係余光中祝壽嘅「詩與歌的迴旋曲-慶祝詩人余光中八十大壽民歌演唱會」中，楊弦同民歌時期諸位大將：李建復、包美聖、蘇來等人，皆出場獻唱，對民歌運動嘅啟蒙同催生者致敬。

## 攷
*張釗維，《誰在那邊唱自己的歌》，台北：滾石文化，2003年
*馬世芳、吳清聖，《楊弦訪問稿》，音樂五四三，2002年
*我的音樂生活-聯合新聞網楊弦訪談記錄
*文建會台灣大百科全書

## 出面網頁
從化大橋

**從化大橋**係中國廣東廣州一橋，亦係從化喺2014年撤市改區之後，第一個同廣州市區啲政府部門夾手起嘅重點市政基礎設施工程；同埋從化區喺2015年提出嘅「三橫三掂」路網嘅其中一掂。樣屬下承式倒三角鋼管拱橋。

## 連接位置
呢條橋連接從化區街口街東風村同江埔街聯星村，跨過流溪河，同河東北路、河濱北路連埋一齊。

## 長度
橋長1390米，主跨136m，總長約466m。橋面雙向六車道，兩邊有整到人行路同埋單車路。

## 落成時間
2015年12月24號喐手，2018年9月25號起好兼通車。

## 攷
中央廣播電視總台4K超高清頻道

（台標係**CCTV-4K 超高清**），係中國中央電視台訂嚮2018年10月1號開播嘅一條4K超高清電視頻道，亦係首個向成個中國大陸播出嘅超高清電視頻道。

## 歷史
2018年農曆新年期間，央視喺中國地方省市有線電視嘅「央視專區」平臺開通咗4K超高清電視節目點播，講嘅嘢包括春晚、世界盃在內嘅4K電視節目。據媒體報導，按照計畫，央視4K超高清試驗頻道預嚮2018年10月1號開播，使用原先中國3D電視試驗頻道嘅衛星頻道播出，為此3D頻道嚮2018年7月30號0:00停播。

2018年9月26號，4K超高清試驗頻道開始測試播出。

頻道開播初期，每日播出18個鐘（6:00-24:00），透過北京歌華、廣東、上海東方、浙江、四川、貴州、重慶、江西、安徽、陝西、江蘇、內蒙古同深圳天威等13個省、區、市嘅有線電視網播出，之後逐漸覆蓋全國。

## 台標
央視4K超高清試驗頻道使用雙線「CCTV」+匙羹型標誌。試播首日，匙羹標內有綜藝體「超高清」字樣，掛喺熒幕左上角，嘅右上角同時懸掛黑體「CCTV UHD」字樣，但呢一版台標淨係用咗一日就換走咗。2018年9月27號，匙羹型標內文字替換為「4K」，同時右上角取消「CCTV UHD」字樣。
## 連出去
*
*

## 參考
吳君麗

**吳君麗**（），原名**吳燕雲**，係香港粵劇花旦及電影演員。佢係廣東中山小欖人。曾經同鄧碧雲（藍牡丹）、鳳凰女（紅牡丹）、羅艷卿（銀牡丹）、余麗珍（紫牡丹）、于素秋（黑牡丹）、南紅（綠牡丹）、林鳳（黃牡丹）7位粵劇女演員結義金蘭，號稱「八牡丹」」，吳係「白牡丹」。

2018年9月26號，吳君麗過身，享年84歲。

## 參演作品
### 粵語片
* 百子千孫－王紫薇（女主角）
* 李師師－李師師（女主角）

## 參考

## 出面網頁
* 
* 

類:祖籍中山
丁浩

**丁浩**（），曾用名**喻孟成**，係中華人民共和國政府官員、外交官。佢係浙江臨安人，祖籍安徽。

1936年，丁參加上海職業界救國會。第二年參加浙江流動劇團，宣傳抗日。1938年加入中國共產黨。1940年3月後任中共安徽省廣德縣委書記、縣長，郎溪縣委書記、縣長。1949年4月任郎溪縣軍事管制委員會主任。1951年7月喺蕪湖任共青團皖南區團委副書記。

1953年6月，丁赴蘇聯留學。1954年後任安徽省人民政府監察委員會、政治委員會委員，安徽省歷屆黨代表大會代表，歷屆省人民代表大會代表，中共安徽省委青年委員會書記、共青團安徽省委書記、安徽省青年聯合委員會主席。

1977年9月，接替孫盛渭任中華人民共和國駐科威特特命全權大使。1980年11月卸任。1981年4月，担任第一位中華人民共和國駐厄瓜多爾特命全權大使。1985年，由潘文杰接任。

## 參考

類:祖籍安徽
類:中國駐科威特大使
竹南站

**竹南站**，前稱**中港站**，係臺灣鐵路管理局縱貫線北段、臺中線同海岸線嘅鐵路站，1902年8月10號營運，喺苗栗縣竹南鎮中山路166號。

佢既係苗栗縣嘅緊要轉車站之一，又係入咗臺灣中部後第一個大站，亦係竹南、頭份、三灣同造橋鄉對外嘅緊要門戶。喺臺灣地區有「臺鐵版山海關」嘅稱呼。尤其係西站，之前係竹南鎮中心地帶，東站靠住頭份市，每年法定假期都有大量返鄉人口返嚟。

## 攷

## 鐵路路線
廣西新媒體中心

**廣西新媒體中心**係廣西南寧良慶區一棟高樓，2018年底落成入伙。

2018年9月，呢棟樓嘅相片同影片喺互聯網上廣泛傳播，引起世界各地媒體關注。唔少評論都認為呢棟樓外形似賓周。

## 交通
* 南寧軌道交通4號綫：良慶圩站（未通車）

## 參考

## 出面網頁
* 
*
馮淬帆

**馮淬帆**（，），原名**馮兆覲**，花名**阿覲**、**阿謹**、**阿緊**，係香港男演員。佢喺廣東順德出世。1967年獲邀拍首部電影《紅花俠盜》，1968年加盟無綫電視。1987年定居台灣。近年試過憑《意外》提名香港電影金像獎最佳男配角。

2025年11月1號，臺灣新北市議員喺個人Facebook發文，話喺10月31號深夜得知馮淬帆經已喺臺灣過身，享年81歲。

## 參考

類:香港電影導演
放大閱讀機

（，縮寫：CCTV，），又叫**字體放大機**、**助視器**、**擴視機**、**擴大讀書器**，係一種輔助閱讀嘅電子儀器。發明者係。

## 出面網頁
*
*
*
德國公共廣播聯盟

**德國公共廣播聯盟**（）係德國公共廣播機構所組成嘅合作組織。

目前ARD由九個州立廣播公司聯合組成，德國電視一台係佢合作製作嘅電視台，除此之外呢啲州立廣播公司仲製作自己嘅、地方性嘅電視台同廣播節目。德國對外廣播電台德國之聲都係ARD嘅成員。ARD、德國電視二台同德國廣播電台係德國公共廣播嘅三個組成部分。

## 現有成員
*巴伐利亞廣播公司（BR）
*德國之聲（DW）
*黑森廣播公司（HR）
*中德廣播公司（MDR）
*北德廣播公司（NDR）
*不萊梅廣播公司（RB）
*柏林-布蘭登堡廣播公司（RBB）
*薩爾廣播公司（SR）
*西南廣播公司（SWR）
*西德廣播公司（WDR）

## 過去成員
*（NWDR）
*（SDR）
*（SWF）
*（SFB）
*（ORB）

類:德國媒體
類:電視台
華歷簡奴

**華歷簡奴**係西班牙首都馬德里嘅一間足球會，1924年成立，家陣踢緊西班牙甲組足球聯賽。

## 連出去
*官方網站
寶兒 (泰國)

**寶兒**（；；；）係泰國人妖演員，17歲變性做女人，19歲參加選美贏咗，之後開始演出影視作品，代表作包括2013年港產片《掃毒》、2019年泰國片《奇蹟救援》。
劉兆銘

**劉兆銘**（，）係香港男演員，1979年出道，從影差唔多卌年，畀人尊稱做「Ming Sir」。佢主要參演無綫電視劇集同埋港產電影。

## 演出

### 電視劇（新傳媒）
* 1981年：《香港81》第30集飾巴西華僑
* 1995年：《金枕頭》

### 電視劇（ViuTV）
*2020年：《歎息橋》 飾 李文滔

## 個人榮譽
* 香港演藝學院榮譽院士（2007年）
* 榮譽勳章（2013年）

## 攷

## 出面網頁
* 
* 
* 
* 
* 
* 

類:前無綫電視男藝員

類:香港演藝學院榮譽院士
盧惠光

**盧惠光**（，）係香港武打男演員，柬埔寨出世，泰國成長，1977年到香港打工，1984年因為識到李修賢畀佢賞識，開始演出影視作品，多數都係港產電影。

## 出面網頁
陳少邦

**陳少邦**（，）係香港男演員，參加1999年第13期無綫電視藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。2018年，佢接拍改編自李宗瑞迷姦案嘅中國電影《有罪》，做第一男主角。

## 屋企
陳少邦2016年同澳門主播鄭加盈Rain結婚，2021年生咗亞女陳妍菲Freya。

## 參考

## 出面網頁
* 
* 
* 
* 
* 
* 
* 

類:前香港電視網絡男藝員
郭卓樺

**郭卓樺**（，）人稱「富仔」，係香港男演員，參加1989年無綫電視第3期藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。

郭卓樺頭一份工係做救生員，後來報讀影視演藝進修班學跳舞，早期喺劇集多數飾演流氓、古惑仔、惡霸角色，被稱為「御用爛仔」。郭卓樺本身亦係特技人同職業舞蹈教師，有英國皇家舞蹈教師協會認可標準舞、拉丁舞同維也納華爾滋職業教師，同時更有國際舞蹈教師協會舞蹈導師資格，喺香港同東南亞公開賽中獲獎無數，又喺各大比賽做裁判，亦試過為影視劇同表演活動做舞蹈指導、編排，開辦「職業/業餘」文憑級別考試課程。佢音樂詣藝亦高，識彈鋼琴、二胡同揚琴，又識作詞、作曲兼自彈自唱。郭卓樺又識得打柔道，擅長駕駛唔同類型嘅車同遊艇。

## 攷
* 

## 出面網頁
陳安瑩

**陳安瑩**（；，）係香港女演員，細個已經做童星，藝名**丁艷**，參加1979年第8期無綫電視藝員訓練班之後加入無綫電視，演出過好多電視劇，2012年轉投香港電視網絡拍劇，之後變做自由身演員。佢亦係位配音員。

## 演出

### 粵語長片
*1969年：《黃飛鴻虎鶴鬥五狼》 做 李小芬
*1970年：《黃飛鴻勇破烈火陣》 做 女村童
### 電視劇（ViuTV）
*2016年：《三一如三》 飾 王師奶（第9集）
*2017年：《瑪嘉烈與大衛系列 前度：特別編2》 飾 Kyle媽媽
*2018年：《身後事務所》 飾 權嬸（第5-6集）
*2019年：《婚內情》 飾 趙麗珊（晨嫂）（第1-2集）
*2019年：《教束》 飾 薇姨
*2022年：《心靈師》 飾 姚珈晴阿媽
*2023年：《殺手廢J》 飾 表姐
*2023年：《社內相親》 飾 Sister Joanna（第12-13集）
*2024年：《反起跑線聯盟 2》 飾 陳梓霖
*2024年：《出租大叔》 飾 陳潔文
*2025年：《麻甩媽咪》 飾 關金娣

## 參考
蘇偉泉

**蘇偉泉**（，又名**蘇宸褕**，）係香港前職業男足球員同男演員，藝名**灰熊**。

## 演出

### 電視劇（ViuTV）
*2016年：《三一如三》 飾 阿龍
*2019年：《詭探前傳》 飾 大隻熊
*2019年：《黑市—心靈寫真》 飾 牛柏葉
*2020年：《地產仔》 飾 保安主任
*2023年：《法與情》 飾 何細強
*2025年：《光明大押》 飾 灰熊
*2025年：《存酒人》 飾 傻豹（第8集）

### 網絡電視劇
*2019年：《蝕日風暴》 飾 飛機
*2020年：《把砒霜留給自己》

### 節目主持（ViuTV）
*2020年：《帶你到主場》

## 出面網頁

* 

類:飛馬球員
類:晨曦球員
類:東方球員
楊天經

**楊天經**（，），係香港男演員。佢阿媽係粵語片演員陳寶珠。佢2001年出道，2007年入咗無綫電視，工作包括拍劇同做體育節目主持，2012年轉投香港電視網絡拍劇，之後變做自由身演員。

## 參考資料

類:前香港電視網絡男藝員
張松枝

**張松枝**（，）係香港男演員，響香港出世同埋長大，鄉下喺廣東省惠州市惠陽區；參加1994年無綫電視第7期藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。

## 演出

### 電視劇（無綫電視）
*1999年：《鑑證實錄II》 飾 陳小華（細孖）
*2000年：《廟街·媽·兄弟》 飾 姚俊傑（傑少）
*2000年：《新鮮人》 飾 馮錦源
*2001年：《封神榜》飾 姬發（周武王）
*2001年：《酒是故鄉醇》 飾 古桂霖
*2002年：《鄭板橋》 飾 愛新覺羅胤禵
*2003年：《美麗在望》 飾 周日新
*2004年：《爭分奪秒》 飾 高兆祥
*2005年：《秀才遇著兵》 飾 賴仁
*2005年：《酒店風雲》飾 張俊輝
*2006年：《法證先鋒》 飾 劉國明
*2006年：《賭場風雲》 飾 林啟仁
*2007年：《突圍行動》 飾 Frankie
*2007年：《溏心風暴》 飾 楊紹志
*2007年：《歲月風雲》 飾 林量
*2007年：《律政新人王II》 飾 林韋章
*2008年：《古靈精探》 飾 趙炳坤（Ryan）
*2008年：《法證先鋒II》 飾 劉國明
*2008年：《與敵同行》 飾 Paul
*2009年：《學警狙擊》 飾 阮家謙
*2009年：《桌球天王》 飾 	孫禮和
*2009年：《烈火雄心3》飾 周國輝
*2009年：《富貴門》 飾 紀柏彬
*2010年：《搜下留情》 飾 雷細九
*2010年：《掌上明珠》 飾 鍾正龍
*2010年：《女人最痛》 飾 金志剛（Kong）
*2010年：《巾幗梟雄之義海豪情》 飾 鄭少傑
*2010年：《刑警》 飾 麥志偉（Robert）
*2011年：《仁心解碼》 飾 何德廣
*2011年：《怒火街頭》 飾 陳偉峰
*2011年：《紫禁驚雷》 飾 	尚澤爾·泰石
*2011年：《潛行狙擊》 飾 范卓臣
*2011年：《誰家灶頭無煙火》 飾 林天光
*2012年：《東西宮略》飾 虞彪
*2012年：《拳王》 飾 萬耀邦
*2012年：《護花危情》 飾 程學勤（程 Sir）
*2012年：《飛虎》 飾 	保鏢根
*2012年：《回到三國》 飾 趙雲
*2012年：《造王者》 飾 	三哥
*2025年：《刑偵12》 飾 林昱水
*2025年：《新聞女王2》 飾 趙民（宏光大師）

### 電視劇（ViuTV）
*2016年：《三一如三》 飾 Danny（第5-6集）
*2018年：《身後事務所》 飾 區培東（第1-2集）
*2019年：《黑市—不義肢》 飾 茹定國
*2020年：《二月廿九》飾 張辰（辰叔）
*2020年：《熟女強人》 飾 程浩天
*2021年：《太平紋身店》 飾 北村武
*2022年：《百萬同居計劃》 飾 蘇文昊
*2023年：《心靈師》 飾 袁傲
*2023年：《和解在後》 飾 文叔（第13-15集）
*2023年：《極度俏郎君》 飾 陳婉文阿爸
*2024年：《反起跑線聯盟 2》 飾 楊飛阿爸

### 電視劇（寰亞電視）
*2018年：《蝕日風暴》 飾 良辰

### 電視劇（邵氏兄弟）
*2018年：《守護神之保險調查》 飾 陳輝（第10-11集）

### 電視劇（霍士）
*2019年：《心冤》 飾 雷義霆

### 網絡劇
*2019年：《性敢中環》飾 林總

### 節目演出（ViuTV）
*2020年：《中佬唔易做》（第1-4集演出）
*2023年：《廚神奶奶是你媽》（第10集嘉賓）
*2025年：《今天只做1件事》（第115集嘉賓）

### 電影
*2021年：《＃PTGF出租女友》
*2022年：《失衡凶間》 飾 江湖新貴
*2023年：《失衡凶間之罪與殺》 飾 東哥
*2024年：《查無此人》 飾 蔡一飛

## 出面網頁
香港共產黨

**香港共產黨**（港共）係一個喺2018年9月10號開設嘅Facebook專頁，自稱係「支持」中國共產黨同中共總書記習近平同埋佢嘅思想，亦支持廢除《基本法》第5條，喺香港推共產主義同搞社會主義制度，又話唔排除用武力起義達到目的。直至同年9月26號，有超過1萬人讚好呢個專頁。

## 組黨
2018年9月24號，香港政府喺憲報刊登公告，正式將支持香港獨立嘅香港民族黨列為非法組織同禁止佢喺香港運作或者繼續運作。同一日，香港共產黨去信保安局長，通告香港共產黨籌組成立事宜，又表示如果保安局冇作出回應，就被視為當局唔反對香港共產黨成立，信入面寫：

呢封信喺Facebook專頁上面發佈之後，喺同月25號獲得超過8000個反應同過千個分享，保安局喺回覆傳媒查詢嗰陣只係表示有關社團嘅事宜會按《社團條例》處理。

政圈入面有消息話，香港共產黨計劃邀請香港民族黨召集人陳浩天做黨嘅首任總書記。

## 睇埋
*楊繼昌

## 參考
東方時空

（），原名（），係中國中央電視台嘅一檔雜誌型欄目，嚮北京時間1993年5月1號朝頭早七點開播。節目初時係綜合性雜誌欄目，後轉型為新聞雜誌欄目。而家安排喺中國中央電視台新聞頻道播出，播出時間為晚上8點到8點55分，現時欄目播出時長為55分鐘（含廣告）。

《東方時空》嘅開播，改變中國人朝早唔睇電視嘅習慣，節目被譽為「電視界嘅深圳」，開創咗中國電視改革嘅先河。

## 改版
2009年8月3號，《東方時空》改版。由呢一日起，節目改喺每日20:00-20:55喺CCTV-13（新聞頻道）播出，CCTV-1（綜合頻道）唔再播出呢個節目（但喺全國哀悼日，CCTV-1綜合同CCTV-13新聞同時播出）。今次改版增強咗對即時新聞嘅報導，整體變為時長55分鐘嘅新聞資訊類節目，只保留一個應急採訪小組。一般唔再外派記者採訪，而係靠各地電視台嘅有關聯絡員代為攝影，欄目組主要負責策劃、老編、執。

## 主播/主持人
*而家嘅常駐主播：柴璐、沙晨、張曉楠、徐卓陽
*曾任主播/主持人：白岩松、胡健、溫迪雅、王志、鄭也夫、張武斌、劉爽、邵濱鴻、施翌、姜大海、桑朝暉、陳大會、李平、吳帆、張恒、章偉秋、郭志堅、肖艶、柏楊、柴靜、崔永元、董倩、方宏進、方靜、和晶、敬一丹、康輝、楊晨、楊柳、水均益、翟樹杰、鄭天亮、周雷、海霞、張泉靈、李小萌、張羽

## 參考

## 連出去
*
黃竣鋒

**黃竣鋒**（，），原名**黃集鋒**，係香港男演員，2012年亞洲先生季軍，參選後隨即入咗亞洲電視做過兩年藝員，亦拍過好多電影。

## 演出

### 網絡電視劇
*2018年：蝕日風暴 飾 雞翼
*2018年：暗算天機 飾 童見博

## 出面網頁

*
張文傑

**張文傑**（英文：**German Cheung**，），係香港男演員兼動作指導，2001年出道，參與作品多數都係電影，2010年代頭開始逐漸比較多幕前演出。

## 簡歷
張文傑自細受到阿爸嘅影響，3歲開始接觸中國武術，10歲就向阿爸張孝慈同大伯張存正式學習唔同雜技，曾經跟住佢哋到各地表演；而家精通詠春、跆拳道、泰拳、拳擊等多種武藝。2001年，佢正式參與多部電視同電影嘅幕後工作，例如負責特技、舞台動作，亦擔任動作設計同演員替身；2001同2002年分別獲得深圳市傳統武術比賽一等同二等獎項，2009年先至開始轉向幕前，曾經參與拍攝《風暴》、《一個人的武林》、《迷城》、《沖天火》等多套電影，之後經過姜皓文介紹，加入天下一公司。

## 演出作品
### 電影

### 電視劇

### 歌曲攝錄

### 短片
* 2018年：《Empty Gallery》

## 攞過嘅獎同提名

## 參考

## 出面網頁
* 
* 
* 
* 
* 張文傑 - 微博
* 張文傑 - 抖音
*張文傑 - 小紅書
微信支付

**微信支付**（）係騰訊旗下應用程式微信內置嘅流動支付功能，以綁定銀行卡嘅快捷支付為基礎，由財付通運營同提供支付牌照。

截至2017年第四季，微信支付係中國大陸嘅第二大流動支付平台，市場佔有率達38.15%。

## 各地版本
### 微信支付香港
微信支付香港（WeChat Pay HK）喺2018年1月開始可以用部份網上銀行同信用卡增值。同年9月底，港版微信支付接入香港轉數快（FPS），可以即時將錢由本地銀行戶口或者其他電子銀包轉入，但係轉出功能就暫時未開放。

2021年，微信支付香港做咗香港政府嘅消費券計劃嘅其中一個指定儲值支付工具。

## 爭議同事件
### 逃稅爭議
喺一啲國家，微信支付同支付寶被視為幫中國商人逃稅嘅工具，喺2019年5月20號，尼泊爾中央銀行宣布禁止喺當地使用中國微信支付同支付寶，主要原因係因為呢兩款支付方式，會令交易變咗喺中國地區進行，款項無經過尼泊爾當地嘅銀行進行，當地中國商人可以喺冇被徵稅嘅情況下，賺取到更多嘅收入。佢哋又話，若果發現有人繼續用，會進行刑事調查。

### 被美國政府封殺
喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付在內嘅中國多個軟件應用相關嘅交易。

## 參考
蔡濯堂

**蔡濯堂**（），筆名**思果**，係中國作家。佢係江蘇鎮江人，天主教徒。晚年旅居美國北卡羅萊納州馬修城嘅曉霧里（Misty Dawn Lane）。
中國鐵路客戶服務中心

**中國鐵路客戶服務中心**，俗稱**12306網**，係一個中國鐵路總公司營運嘅網站，提供訂火車票、查詢班次等服務。

## 出面網頁

* 中國鐵路客戶服務中心（簡體中文）
** 客運首頁
撒貝寧

**撒貝寧**（；；）係中國中央電視台主持人，廣東湛江人，祖籍湖北武漢。佢有擔任過紀錄片《今日說法》嘅主持人。

## 傳記
撒貝寧1976年3月喺廣東湛江一個軍人家庭出世，阿爸係武漢戲劇院嘅中國演員撒世貴，阿媽係瀋陽音樂學院嘅鄧雅娟，佢有一個細妹撒貝娜。

四歲嗰陣，佢開始喺舞臺上表演，十一歲嗰陣，佢同個妹喺屋企，舉辦咗個家庭聚會。

佢1998年喺北京大學獲得法學碩士，主修法律。
畢業之後，佢加入中央電視台，主持過《今日說法》、《首席夜話》、《看見》、《開講啦》。佢喺電視上得到2006年金話筒獎同2004年金鷹獎最佳節目主持人。

## 個人生活
撒貝寧2006年開始同涂經緯有過一段戀情，2009年分手。據報導，撒貝寧同岑闌有過一段龍捲風噉嘅戀情。撒貝寧由2011年9月開始同女演員章子怡有過一段戀情；2013年分手。2015年，撒貝寧被揭同加拿大歌手Lisa Hoffman（佢中文名叫李白）拍拖。佢哋喺2016年3月28號結婚。

## 參考

## 連出去
*
*

類:中國電視主持人
貝寧
類:湛江人
類:祖籍湖北
大星講

《**大星講**》（**Star Talk**），係香港電視娛樂製作嘅訪談節目，2018年9月24號到10月12號逢禮拜一到五22:30-23:00喺ViuTV播，由陶傑、陳海琪主持。節目每集都會請重量級明星嘉賓傾下佢哋嘅生活。

## 每集一覽

## 出面網頁
*ViuTV：大星講

## 電視節目變遷
Good Night Show 廣告女皇

《**Good Night Show 廣告女皇**》（）係香港電視娛樂製作嘅選秀節目，亦係「Good Night Show」系列嘅節目。呢個節目由2018年10月8號到11月16號，喺逢禮拜一到五夜晚九點四十五分到十點半，喺ViuTV播映。

節目主持人係駱振偉（Thor），另有四位「製片」：陳俞希（Hailey）、陳炳銓（Danny）、詹朗林（JJ）同陳子豐（Colin）。節目評審包括藝人倪晨曦、形象指導郭慶彬（Ricky）、廣告公司創辦人鍾振傑（Stephen）同攝影師羅子欣（Ruby）。

節目招募咗23位女仔，接受關於廣告構思、製作同產品推廣嘅訓練同考驗；勝出者可以獨得十萬蚊港紙同廣告合約。

## 參賽者

## 每集一覽

## 出面網頁
*ViuTV：Good Night Show 廣告女皇
臧天朔

**臧天朔**（；；）係中國大陸嘅男子搖滾樂手同低音結他手，北京人，祖籍河北廊坊，1984年出道。期間創辦過「不倒翁」同「白天使」等好多隻樂隊而出名，亦出過《朋友》、《等待那一天》、《大悲咒》同《心的祈禱》等單曲而俾好多中國大陸北方地區啲歌迷識佢。

2009年11月27號因為帶咗班蠱惑仔打交而被收監，直到2013年2月8號先至出獄。

## 死
臧天朔成日飲酒，喺2017年體檢時查到有肝癌。佢2018年9月28號04:56（UTC+8）喺北京豐臺區嶽各莊嘅解放軍302醫院入面死咗，終年54歲。

## 攷
* 臧天朔半年前查出肝癌梁天牵头治丧事宜 新浪娱乐（2018-09-28）
* 臧天朔罹患肝癌时已是中晚期 一直采用保守治疗 鳳凰網 （2018-09-28）

天朔
類:北京人
類:祖籍河北
類:中國男歌手
類:癌死者
趙澤偉

**趙澤偉**（；；）係中國大陸嘅罪犯，亦係四二七榆林米脂斬人案嘅主犯，陝西榆林米脂縣人。佢喺2018年4月27號挨晚喺陝西榆林米脂嘅縣三中出面條巷用匕首搞出單殺人案，事發造成9位學生死亡，10位學生受傷。事發後，因呢單殺人案性質比較惡劣，而震驚咗成個陝西地區嘅社會。後嚟趙澤偉俾差佬當場叉住兼拉去收監，同年5月28號俾榆林市人民檢察院採取入稟行動，同年7月10號俾榆林市中級人民法院公開審理時，話趙澤偉因為殺人而要執行死刑兼剝削政治權利終身嘅處罰，重喺半個月後俾陝西省高級人民法院審核通過咗可以執行死刑嘅處罰。同年9月27號卯時被當場執行死刑。

## 攷
* “米脂4·27故意杀人案”罪犯赵泽伟被执行死刑 JSTV江苏电视台 （2018-09-27）
* 米脂惊魂 濟南日報 （2018-04-30）
* 谷雨故事 | 米脂无差别杀人嫌犯：深宅五年 村中以为无此人 中国数字时代
* 陕西高院：裁定同意米脂杀人案凶手死刑判决 新浪 （2018-08-02）

澤偉
類:陝西人
類:中華人民共和國罪犯
師勝傑

**師勝傑**（；；）係中國大陸嘅男演員，亦係中華人民共和國嘅國家一級演員，天津人，曾經攞過中國曲藝藝術貢獻獎，期間亦做過中國曲藝家協會相聲藝術委員會主任同埋黑龍江省曲藝家協會顧問、哈爾濱市曲藝家協會名譽主席。

師勝傑喺2018年9月28號21:43（UTC+8）因病冇得醫，喺黑龍江哈爾濱死咗，終年65歲。

## 攷
* 著名相声表演艺术家师胜杰因病逝世 新浪娱乐 （2018-09-28）
* 侯宝林关门弟子师胜杰去世 俩月前在央视留下珍贵影像 CCTV.com （2018-09-29）

勝傑
類:天津人
類:中國男演員
寶兒

**寶兒**可以係：
* 寶兒 (泰國)（）：藝名**Poyd**，泰國變性藝人。
* 寶兒 (南韓)（）：又叫**BoA**，南韓女藝人、歌手。
* 寶兒 (台灣)，台灣女藝人。
寶兒 (南韓)

**寶兒**（；；；；），原名**權珤雅**（；；），係南韓嘅女歌手同演員，SM娛樂旗下藝人，2000年出道至今。

## 個人背景
1986年11月5號，原名權珤雅嘅寶兒響京畿道南楊州市（即依家九里市）出世，老豆係前東洋放送電視台音響師，有兩個大佬，其中一個係導演權順旭。老豆響唔撈電視台後返鄉下開牧場，所以寶兒係響鄉村大。寶兒響南楊州市生活個陣入讀，後嚟因為要顧住歌唱事業而輟學。不過之後佢返去讀書，入讀，無耐轉校至，並響2004年4月通過高中畢業考試，提早高中畢業。

寶兒係一名天主教徒，洗禮名係「嘉勒」，曾經成為150週年宣傳大使。

## 事業生涯

1997年，寶兒成為SM娛樂旗下練習生。由於公司想將佢打造成國際明星，所以寶兒由個時開始就學緊英文同日文，而SM當時響佢身上亦投資高達30億韓元，幾乎用哂H.O.T所帶嚟嘅收入。亦因為要專心響音樂事業，寶兒響小學五年級畢業後並冇選擇繼續學業，而係響2000年8月25號憑《ID; Peace B》出道。佢嘅藝名「BoA」嘅意思係「Best of Aisa」（亞洲最好）。

佢喺2002年1月7號發佈嘅日文專輯《Listen to my heart》令佢一夜成名。同年嘅韓文專輯《NO.1》響韓國大賣60萬張。2003年發行嘅日文專輯《Valenti》響日本銷量超過100萬。2004年獲得MTV亞洲大獎嘅「最有影響力亞洲藝人」同埋「韓國最受歡迎藝人」，同年獲邀成為台灣金曲獎頒獎人。直至2008年，寶兒一共登上日本紅白歌合戰六次。佢係除咗濱崎步同倖田來未以外，有六個大碟連續響Oricon排行榜上排名第一嘅女歌手。

2008年推出英文單曲《Eat You Up》，正式開拓歐美市場，並憑2009年嘅英文大碟《BoA》成為第一位登上Billboard Hot 200 專輯銷量榜嘅韓國歌手。2013年憑電視劇《期待戀愛》獲得韓國電視劇賞女子新人賞。2014年同安七炫一齊成為SM娛樂非註冊董事，以創意總監身份參加SM多個企劃。2017年成為韓國選秀節目PRODUCE 101第二季「國民製作人代表」。2022年成為SM《Girls On Top》企劃旗下女團「GOT the beat」成員。

佢之所以可以響東亞地區獲得巨大成功，係因為佢識講多種語言（除咗母語韓文，仲有日文、英文、國語，響當時係非常少見）。因為佢獲得嘅成功，被視為係將韓流帶到全世界嘅先鋒之一，仲係成功開拓日本同美國市場嘅始祖，同李孝利、張娜拉並列為第一代韓流女歌手代表人物。寶兒目前所帶嚟嘅經濟價值已經超過二千億韓元，如果計埋音樂作品以外活動將會更多，被封為「行走嘅中小企」。

佢喺南韓同日本嘅官方歌迷會嗌佢嘅番薯名都唔同。喺南韓嗌佢做「Jumping BoA」，喺日本嗌佢做「SOUL」。

## 音樂作品

### 韓文
;單曲
* 2006: Everlasting
* 2013: 그런 너 那樣的你 (Disturbance)
* 2017: CAMO
* 2018: Nega Dola
* 2019: Feedback

;正規專輯
* 2000: ID; Peace B
* 2002: No. 1
* 2003: Atlantis Princess
* 2004: My Name
* 2005: Girls on Top
* 2010: Hurricane Venus
* 2012: Only One
* 2015: Kiss My Lips
* 2018: WOMAN
* 2020: BETTER

;EP
* 2001: Jumping into the World
* 2002: Miracle
* 2003: Shine We Are!
* 2018: ONE SHOT, TWO SHOT
* 2019: Starry Night 

### 日文
;單曲
* 2020: I believe
* 2021: My Dear

;原創專輯
* 2002: Listen to My Heart
* 2003: Valenti
* 2004: Love & Honesty
* 2006: Outgrow
* 2007: Made in Twenty (20)
* 2008: The Face
* 2010: Identity
* 2014: Who's Back?
* 2018: 我就這樣可以嗎（）

;EP
* 2018: Unchained

;合輯
* 2004: K-pop Selection
* 2005: Best of Soul
* 2009: Best & USA
* 2011: BoA Summer Selection 2011 (Digital Compilation)
* 2013: Winter Ballad Collection 2013 (Digital Compilation)
* 2022: The Greatest

;現場專輯
*2019: BoA The Live 2018 *X-Mas*
*2020: BoA Live Tour 2019 #Mood

;Remix專輯
* 2002: Peace B. Remixes
* 2003: Next World

### 英文
;正規專輯
*2009: BoA

### 中文
;單曲
*2022: Better（feat.劉雨昕）

### OST
;電影
*2006:《不需要愛情》主題曲 Sunshine
*2007:《M》主題曲Mist
*2008:《與狗狗的10個約定》主題曲 be with you.

;電視劇
*2011:《天堂牧場》My Only One
*2013:《鯊魚》 天堂與地獄之間
*2016:《大奧 (富士電視劇)》Make Me Complete
*2017:《最佳的一擊》今晚 with Mad Clown

;其他
*2000:《犬夜叉》Every Heart
*2002:《猴王五九》BESIDE YOU
*2004:《戰國無雙》Be the one
*2004:《新暗行御史》Song With No Name～名前のない歌
*2004:《新暗行御史》My Name
*2006:《九十九夜》Your Color
*2014:《FAIRY TAIL》MASAYUME CHASING

## 攷

## 出面網頁

* BoA 한국 공식 웹사이트
*  BoA 일본 공식 웹사이트
*  BoA 미국 공식 웹사이트
*
例牌

**例牌**可以係：
*例牌 (小菜)，指正規小菜份量，約莫預畀四個人食
*例牌 (蔴雀)，指打蔴雀嘅食餬組合嘅番數已經過咗上限，一律當上限番計
わ

**わ**（平假名）或**ワ**（片假名）都係日文嘅假名之一，由一個音節組成，。係從漢字「和」嘅草書體改過來嘅，而就用咗漢字「和」嘅部首或出自「〇」嘅符號。

## 筆畫順序

寫法順序：
*平假名
:#從左邊畫一豎
:#喺字符嘅一豎左手邊些少位畫個向左傾斜兼逆時針旋轉咗75°嘅「ろ」字出嚟。
:#:注意：左上角嗰一橫係直或有些少斜上。
*片假名
:#從左上角畫一豎
:#:注意：一豎長度最長唔畀長過½，最短唔畀短過¼。
:#喺一豎最上邊位畫個「7」字出嚟。
:#:注意：一豎上邊嗰「橫」成90°嘅直角（要黐埋），既冇分叉，又唔分離。
:#:「7」字個樣要注意條斜線寫法（千祈冇學歐美啲部份帶橫嘅手寫字體），係向外凸出，中間冇一橫。
筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

*
Α 波

**α 波**（）係腦電波一種。呢種波喺人類當中係指頻率處於 7.5 至 12.5 Hz 之間嘅腦電波，嚟自丘腦（thalamus；主管瞓覺同扮演感知中樞嘅腦區）嗰啲 pacemaker 神經細胞嘅同步電活動。

Alpha 波可以用腦電圖（EEG）或者腦磁圖（MEG）等嘅方法量度同探測，而佢喺心理學同埋神經科學等嘅領域上俾人廣泛噉用嚟研究腦嘅活動同外界刺激之間嘅啦掕：佢喺個人醒緊合埋眼嗰陣活動強（仲要係 EEG 度到最勁嘅訊號），而喺個人擘開眼或者瞌眼瞓嗰陣會變弱。舊陣時學界仲諗住 Alpha 波代表個腦嗰塊視覺皮層（visual cortex）喺冇嘢做嗰陣嘅活動，但係近期啲嘅研究就詏話 Alpha 波反映一個腦區嘅活動受壓抑至啱。

另一方面，人腦又有所謂嘅 Mu 波，呢種腦電波頻率同 Alpha 波相近，但係功能好唔同：Mu 波主要出現喺運動皮層（motor cortex；主管身體郁動嘅腦區）嗰度，喺個人郁或者想郁嗰陣 Mu 波嘅活動會受壓制，同身體嘅郁動零舍有關係。

個名出自希臘字母當中嘅「α」，有陣時啲人又會嗌佢做「Berger 波」（Berger wave），後者呢個名係基於腦電研究個創始人漢斯伯格而改嘅。

## 例子

## 同瞓覺嘅啦掕
有相關領域嘅科學家指出，Alpha 波至少有得分做兩種，而呢兩種 Alpha 波喺晝夜節律當中扮演咗唔同嘅角色。

Alpha 波喺瞓覺同醒嗰個循環嘅唔同階段當中都會出現：
*Alpha 波最廣為人知嘅係佢會喺個人醒住、唔瞌眼瞓、唔郁又合埋對眼嗰陣出現，而呢個 Alpha 波活動主要集中喺枕葉（occipital lobe）嗰度－枕葉係大腦皮層最近後尾枕嗰忽，同處理視覺訊息好大關係，呢種活動喺一個人 4 個月大嗰陣經已有出現，雖然喺嗰段時期呢種波嘅頻率係大約每秒 4 個波，而成熟嘅一般 Alpha 波（每秒 10 個波嘅）要去到 3 歲先會完全成形；
*另一種 Alpha 波係喺快速動眼睡眠（rapid eye movement sleep，REM sleep）嗰陣出現，同第一種唔同嘅係，REM Alpha 波主要集中喺近額葉（frontal lobe；塊大腦皮層最近額頭嗰忽）至大腦皮層中央地帶嘅腦區，而至於呢種 Alpha 波扮演乜嘢角色，學界就仲係眾說紛紜－有科學家主張 REM Alpha 波反映咗一種半醒嘅狀態。
**Alpha 波入侵*（alpha wave intrusion）係一種現象，指有陣時啲人瞓覺嗰陣喺 REM 以外嘅時期個腦有 Alpha 波出現－正常嚟講，喺呢個時期個腦應該係由低頻嘅 Delta 波主導嘅。事實係有研究發現咗，啲受試者如果喺瞓覺嗰時個腦－尤其係枕葉－度有 Alpha 波，佢哋瞓完之後傾向會覺得瞓得唔淰或者瞓得唔舒服。
*目前仲未有證據可以明確噉指出 Alpha 波入侵同主要嗰啲睡眠障礙有乜嘢直接嘅關係，但係 Alpha 波入侵喺成日攰嘅病人當中相當之常見，亦都可能會加強其他睡眠障礙嘅影響。

## 預測出錯
廿一世紀頭嘅研究顯示，Alpha 波可以用嚟預測個人做緊嘅嘢有冇出錯。例如有份研究有咗腦磁圖，量度到個腦喺個人做嘢臨出錯之前 Alpha 波活動提高咗成 25%。做呢份研究嘅科學家用咗以下嘅簡單思路：醒緊嘅 Alpha 波顯示個腦區喺度閒置緊，而當一個做緊某個作業嘅人有多個腦區都喺度閒置緊嗰陣，噉佢應該喺度「行自動波」－冇乜點樣專心去做佢做緊嗰個作業，噉自然佢表現會下降，犯錯嘅機會會提升。喺個研究入面，當個受試者發現自己犯咗錯之後，佢會開始專心啲，而 Alpha 波活動就相應噉下降。另一方面，亦都有研究指，如果個人喺做一樣工作之前 Alpha 波活動係噉咦升一吓（跟住再跌返）嘅話，佢做嗰樣工作嘅表現會變好，噉似乎係因為喺工作之前經歷一陣 Alpha 波活動有助清除雜念。

基於呢個研究，啲研究人員仲提議可以整啲架生出嚟監察住飛機師（或者係其他身負重任嘅人員）嘅腦電活動，並且靠睇住佢哋嘅腦嘅 Alpha 波活動嚟評估佢哋做嘢專唔專心－有利於令到航空同埋其他出事就好大鑊嘅工作更加安全。

## Alpha 波雜音
有研究顯示，有某一啲腦以外嘅嘢－例如係 Jell-O 呢種零食－可以對腦電圖嘅訊號造成干擾，搞到就算冇任何腦活動存在，個腦電圖嘅結果都俾出一幅望落似係 Alpha 波噉樣嘅圖。呢種偽訊號有可能會誤導醫護人員，搞到佢哋（例如）以為一個實際上腦死咗嘅病人個腦有正常嘅 Alpha 波活動。不過，如果細心啲睇嘅話，都仲係有可能分辨由 Jell-O 造成嘅流「Alpha 波」同真嘅 Alpha 波嘅。

## 睇埋
* 腦電圖
* 腦電波
* EEGLAB

### 腦電波
* 𝛿 波 – (0.5 – 3 Hz)
* θ 波 – (4 – 7 Hz)
* α 波 – (8 – 13 Hz)
* μ 波 – (7.5 – 12.5 Hz)
* SMR 波 – (12.5 – 15.5 Hz)
* β 波 – (16 – 31 Hz)
* γ 波 – (32 – 100 Hz)

## 參考書
* Brazier, M. A. B. (1970), *The Electrical Activity of the Nervous System*, London: Pitman.

## 攷

類:腦電圖
類:冥想
FPS

**FPS**可以係：
*遊戲或短片入面成日講嘅幀率測量單位（出自**f**rames **p**er **s**econd嘅頭拉丁字縮寫）
*第一人稱射擊遊戲（**F**irst **P**erson **S**hooter）
*呎每秒（**f**oot **p**er **s**econd）：英制單位之一。
*轉數快：香港嘅支付平台。
九里

**九里**可以係：
## 地名
;
*九里區：江蘇徐州嘅轄區。
;
*九里市：京畿道嘅市。
;
*九之里村：近江國蒲生郡嘅村。
## 人名
*九里氏：日本嘅姓氏。
## 車站
*九里站：多處。
曼谷唐人街

**曼谷唐人街** （）係亞洲其中一個比較大規模嘅唐人街，喺泰國首都曼谷市中心，早喺1782年曼谷開城嗰陣就已經有，住咗唔少潮州人。曼谷唐人街本嚟喺三聘嗰頭，依家就主要喺姚華樂路同渣龍功路嗰頭。
Good Night Show

《**Good Night Show**》係香港電視娛樂製作嘅綜藝節目系列。由2018年4月30號開始到2019年4月26號，逢禮拜一到五夜晚喺ViuTV播出呢個系列嘅節目。呢個系列最初係為咗2018年FIFA世界盃而製作嘅；世界盃完咗之後，節目類型改為選秀（Good Night Show 全民造星、Good Night Show 廣告女皇）、清談（Good Night Show 個個得把口）等。

## 節目一覽
尼布楚條約

《**尼布楚條約**》，俄國叫《**涅爾琴斯克條約**》（），係大清同俄羅斯沙皇國簽訂嘅第一份邊界條約，喺1689年訂立，亦係中國政府首次同西方國家簽訂具有現代國際法水準嘅正式條約。簽訂該條約嘅結果令大清同俄羅斯分據咗廣大土地，並一度阻止咗俄羅斯嘅東擴。

《尼布楚條約》係中國第一次同歐洲國家按照國際法原則談判達成嘅條約，亦係最早明確使用「中國」一詞來指代大清嘅國際法文件，國體意義上嘅「中國」首次正式出現喺具有西方外交條約文件上。

條約嘅權威版本係拉丁文版本，另有俄文同滿文譯本，但呢啲版本相差甚遠。兩個世紀以來冇正式嘅漢文文本，但界碑上同時以漢文、滿文、俄文同拉丁文標示。

## 參考
新聞30分

（）係中國中央電視台綜合頻道同新聞頻道每日午間播出嘅新聞節目。佢前身係《**午間新聞**》。節目由長嘯、崔志剛、賀紅梅、李文靜等擔任主播，郭志堅、胥午梅、彭坤、康輝、李梓萌、海霞、顧國寧等人都會代班主播佢節目。郎永淳、寶曉峰、柴璐、耿薩、羅京、李瑞英、李修平、梁艶、納森烏日塔、孫岩、王寧、肖艶、顏倩、楊晨、楊柳、張宏民、章偉秋、朱廣權曾經係節目嘅主持人。節目以要聞、話題類新聞、文化類新聞為主，午間天氣預報為輔。節目嚮1995年4月3號起每日12:00喺中國中央電視台綜合頻道播。

## 節目改版
2009年7月31號，《新聞30分》再次改版，畫面風格同之前改版嘅《朝聞天下》欄目保持一致。 2013年1月14號，佢節目新增咗主播互動交流以及大螢幕嘅配合。

## 參考
鱷魚淚

《**鱷魚淚**》（英语：**Crocodile Tears**）係1978年香港麗的電視嘅電視劇，4月23號首播，總共89集。由潘志文、張瑪莉、林嘉華等領銜主演，麥當雄監製。同名主題曲《鱷魚淚》，由黃霑作曲及填詞，袁麗嫦主唱，入選1978年度十大中文金曲。

## 卡士
* 潘志文　飾　呂文駿
* 張瑪莉　飾　蕭愛蓮
* 林嘉華　飾　呂文釗
* 馬敏兒　飾　呂文琪
* 張　瑛　飾　呂　淦
* 黃莎莉　飾　朱金鳳
* 吳　回　飾　盧　成
* 許英秀　飾　梁　耀
* 蔡瓊輝　飾　鄒淑娟
* 袁麗嫦　飾　謝曉君
* 良　鳴　飾　謝曉君父
* 陳振華　飾　伍浩然
* 周麗娟　飾　茱　莉
* 熊德誠　飾　趙天恩
* 唐若菁　飾　趙天恩母
* 王　偉　飾　黃　德
* 邵音音　飾　金　萍
* 陳曼娜　飾　孟嫣紅
* 張國榮　飾　Johnny
* 毛悠明　飾　許小曼
* 梁漢威　飾　盛佐才
* 林錦棠　飾　陸志楓
* 陳有后　飾　歐爵士
* 林偉祺　飾　沈東岳
* 柳影虹　飾　沈東岳秘書
* 梁舜燕　飾　上官夫人
* 阮惠熊　飾　羅拔張
* 張　清　飾　焦全勝
* 董　驃　飾　趙維光
* 陸柱石　飾　關世雄
* 葉德嫻　飾　鄒淑儀（大B）
* 陳植槐　飾　陳沙展
* 韓義生　飾　大　傻
* 許淑嫻　飾　有　姐
* 伍永森　飾　李劍青
* 蕭山仁　飾　李　南
* 文千歲　飾　陳伯強（車行太子）
* 洪國華　飾　仙　娜
* 甘　山　飾　羅　超
* 高　雄　飾　阿　洪
* 蕭若元　飾　蕭大狀（客串）
* 鄭君綿　飾  六叔
* 譚一清　飾  李大文
* 司馬華龍　飾 楊兆基
* 陳麗雲　飾 Susie

## 出面網頁
* http://www.patpoon.net/works/teledrama/1978eyl.htm
薩莉亞

**薩莉亞**（；）係一間日本跨國連鎖餐廳，1973年5月1號成立，專做意大利菜，由薩莉亞株式會社負責經營。

## 發展
* 2003年6月，上海薩莉亞餐飲有限公司成立。12月，第一間海外分店喺上海開張。
* 2007年11月，廣州薩莉亞餐飲有限公司成立。12月，廣州第一間分店開張。
* 2008年8月，Hong Kong Saizeriya Co., Ltd喺香港成立。同年，香港第一間分店開張。

## 參考

## 出面網頁
* 
* 
* 廣州薩莉亞餐飲有限公司
* 香港薩莉亞
*
王丰

**王丰**（）係臺灣作家，寫過多本同蔣中正有關嘅傳記。

## 作品
*《蔣宋美齡：美麗與哀愁》，華谷出版社，出版日期：2003年11月10號，ISBN 9789572884546
*《蔣介石死亡之謎》，博揚文化，出版日期：2006年11月1號，ISBN 9789570463828
*《刺殺蔣介石：美國與蔣政權鬥爭史》，時報文化，出版日期：2015年10月20號，ISBN 9789571364308

## 參與節目

類:臺灣人
丰
伊羅戈

**伊羅戈**（）係菲律賓其中一個大區，喺呂宋島，下轄4個省，首府聖費爾南多。
Β 波

**β 波**（）係腦電波嘅一種。呢種波喺人類當中係指頻率處於 12.5 至 30 Hz 之間嘅腦電波，有得再細分做三種：低 Beta 波（12.5 至 16 Hz；或者叫「Beta 1」）、Beta 波（16.5 至 20 Hz；或者叫「Beta 2」）、同埋高 Beta 波（20.5 至 28 Hz；或者叫「Beta 3」）。

一般嚟講，Beta 波俾人認為佢反映咗個人正常噉醒緊而且處於一個有返噉上下精神嘅狀態（冇瞌眼瞓或者點）。

個名出自希臘字母當中嘅「β」。

## 功能
### Beta 波同埋專注力
*Beta 波最常喺個人醒緊、而且擘開咗眼嗰陣出現，而當個人合埋眼或者覺得攰、瞌眼瞓嗰陣時會變弱。
*低幅、而且有住些微頻率上落嘅 Beta 波一般都俾人認為係同活躍或者焦慮嘅思考同專注有關。
*額葉（frontal lobe；塊大腦皮層最近額頭嗰忽）嘅 *Theta-beta 比例*（theta-beta ratio）同焦慮嘅情緒成正相關：一個人愈係焦慮，佢塊額葉嘅 Theta 波幅度比 Beta 波幅度嘅比例就會愈高，反映佢個額葉（一個主管自我控制同目的嘅腦區）冇乜高頻嘅活動，所以有科學家建議 Theta-beta 比例可以攞嚟評估一個人有幾焦慮。

### 運動皮層嘅 Beta 波
*喺運動皮層（motor cortex；主管身體郁動嘅腦區）嗰度，Beta 波同等強直郁動（isotonic movement；指肌肉長度改變但係張力不變）當中發生嘅肌肉收縮有啦掕，而喺個郁動改變之前同埋當中，運動皮層嘅 Beta 波會受壓抑。有研究顯示，當研究人員用經顱微電流刺激療法（Cranial electrotherapy stimulation）等嘅方法刺激運動皮層，令到佢多咗 Beta 波活動嗰陣時，個人嘅郁動會變得慢咗。
*一吓吓嘅 Beta 活動同運動控制當中嘅感知反遣有關，而當郁動改變嗰陣會下跌。
*Beta 活動喺個人要特登抗拒唔做某個動作嗰陣會上升。

### 同 GABA 嘅關係
*喺好多情況下，Beta 波俾人認為佢反映咗由 GABA（全名「gamma aminobutyric acid」，喺哺乳類當中最緊要嗰種壓抑性神經傳遞素）所調整、壓抑某啲腦活動嘅大腦皮層傳訊。
*有啲調制 GABA 受容器嘅藥－例如係 Benzodiazepines 噉－會令人類同大家鼠嘅腦電圖出現 Beta 波。
*自發而且擴散式嘅 Beta 波會喺有 Dup15q 症候群嘅細路嘅頭嗰度用腦電圖量度得到。Dup15q 係一種遺傳上嘅異常，會令到個細路個腦入面某幾款嘅 GABA 受容器（GABRA5、GABRB3、同 GABRG3）數量多咗，搞到佢哋容易有自閉症或者發羊吊。所以有科學家主張喺某啲臨床情況之下，可以用 Beta 波嚟評估一個人個腦嘅某啲 GABA 活動係咪有異常。

;例子

## 睇埋
* 腦電圖
* 腦電波
* EEGLAB

### 腦電波
* 𝛿 波 – (0.5 – 3 Hz)
* θ 波 – (4 – 7 Hz)
* α 波 – (8 – 13 Hz)
* μ 波 – (7.5 – 12.5 Hz)
* SMR 波 – (12.5 – 15.5 Hz)
* β 波 – (16 – 31 Hz)
* γ 波 – (32 – 100 Hz)

## 參考書
* Brazier, M. A. B. (1970), *The Electrical Activity of the Nervous System*, London: Pitman.

## 攷

類:腦電圖
西維薩亞斯

**西維薩亞斯**（）係菲律賓其中一個大區，喺維薩亞斯群島，下轄6個省，首府依路。
北棉蘭老

**北棉蘭老**（）係菲律賓其中一個大區，喺棉蘭老島，下轄5個省，首府卡加延德奧羅。
棉蘭老穆斯林自治區

**棉蘭老穆斯林自治區**（）係菲律賓唯一穆斯林自治大區，喺棉蘭老島，下轄5個省，首府哥打巴托。
を

**を**（平假名）或**ヲ**（片假名）都係日文嘅假名之一，由一個音節組成，不過有兩種讀法，其中第一種，第二種。係從漢字「遠」嘅草書體改過來嘅，而就用咗漢字「乎」嘅上邊部份變形。

喺現代日文，呢個假名主要用途係做格助詞；雖然原本係代表音，但絕大多數人都讀成。音通常寫成或。

## 筆畫順序

寫法順序：
*平假名
:#上邊畫一豎
:#喺字符中間位寫一撇。
:#喺一撇下邊寫條帶圓角嘅橫折筆畫。
:#:注意：橫折筆畫嘅起點位唔穿頭。
:#喺橫折筆畫下邊寫隻數學符號「⊂」出嚟。
:#:注意：橫折筆畫近正終點位同「⊂」嘅上邊嗰橫之間有交叉。
*片假名
:#先寫長一橫
:#下邊再寫短一橫
:#最後寫一撇出嚟
:註：雖然話同歐美部份手寫字體嘅「7」字差唔多寫法，但係上邊冇勾，中間一橫右邊唔穿頭，更加唔好寫成Bank Gothic字體嘅「9」字噉。
筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 註

## 有關嘅書

*
轉數快

**轉數快**（），原名**快速支付系統**（），係香港嘅小額實時支付平台，全面接通香港大多數銀行同埋儲值支付工具營運商，畀市民喺任何時間即刻搞掂跨銀行同儲值支付工具嘅即時資金轉帳，包括港紙同人民幣。用家收人錢嗰陣唔使畀戶口號碼人哋，只需要畀預先登記咗嘅流動電話號碼或者電郵地址就得。

轉數快由香港金融管理局統籌，由香港銀行同業結算有限公司負責運作。呢個系統喺2018年9月17號正式命名同埋開放登記，9月30號開放轉帳、支付同收款功能。

「轉數快」呢個中文名源自粵語俗語，本嚟意思係讚人精叻醒目，字面亦可以解做「轉數」（轉帳）嘅速度好「快」。

2023年12月，轉數快同泰國嘅PromptPay互聯，轉數快可以掃描PromptPay嘅商戶二維碼畀錢，反之亦然。

## 參與機構
### 銀行
*中國銀行（香港） 
*交通銀行（香港） / 交通銀行
*東亞銀行
*中信銀行（國際）
*中國建設銀行（亞洲）
*集友銀行
*創興銀行
*花旗銀行（香港） / 花旗銀行
*大新銀行
*星展銀行（香港） / 星展銀行
*恒生銀行
*香港上海滙豐銀行
*中國工商銀行（亞洲）
*南洋商業銀行
*華僑永亨銀行
*上海商業銀行
*渣打銀行（香港）
*永隆銀行
*玉山商業銀行（香港）

### 儲值支付工具營運商
*三三金融
*支付寶
*快易通
*全球付
*HKT Payment（即係Tap & Go）
*僑達國際
*八達通
*TNG
*UniCard
*微信支付

## 事件
2018年10月，有騙徒用請人做藉口，呃受害人畀身份證同銀行月結單副本，用嚟冒充受害人開通電子直接付款授權，再經轉數快轉走受害人銀行戶口嘅錢，警方隨即立案調查，而金管局亦已經叫停各參與機構嘅電子直接付款授權服務，直到各參與機構諗到點樣可以避免同類漏洞出現，而家已經塞咗漏洞可以用到電子直接付款授權。

## 參考
*啟動快速支付系統「轉數快」

## 出面網頁
*HKICL | 轉數快
歪常社會研究中心

**歪常社會研究中心**（，讀**不正常社會研究中心**）係香港商業電台叱咤903嘅309咤叱個人意見實驗性質節目，連埋廣告每集係三十分鐘。主持係歪歪。響2018年10月2號至2019年7月2號星期二下晝五點半至六點播放。節目開播之前曾經喺集雜志嘅《309咤叱 - 偷聽DEMO》環節播出過。

## 播放時間
*2018年10月2號至2019年7月2號：逢星期二下晝五點半至六點播出

## 每集主題

## 後繼
呢個節目完咗之後，主持歪歪就喺《在晴朗的一天出發》節目裏面，以《歪正常社會大學》名義播出聲音專欄。

## 歪之Story
**歪之Story**（）係309咤叱嘅音樂節目，喺2018年11月11號嘅晚上8點至9點播出，亦都喺2019年2月9號同埋16號嘅朝早6點至7點，以及2019年3月8號、11號至12號嘅晚上10點至11點、2019年3月10號晚上8點至9點、同埋2019年4月18號、4月25號至5月3號晚上9點至10點嘅播出過。

## 參考


## 出面網頁
*歪常社會研究中心重溫網頁
*
*

|-
|width=30% align=center|**上一節目**毒檸王國
|width=40% align=center|**309咤叱 - 歪常社會研究中心**2018年10月2號－2019年7月2號(17:30-18:00)
|width=30% align=center|**下一節目**一位呀唔該
嘻呵哈嘿

**嘻呵哈嘿**（）係香港商業電台叱咤903嘅309咤叱實驗性質節目，連埋廣告每集係三十分鐘。主持係鍾雪。響2018年10月1號至2019年7月1號星期一下晝五點半至六點播放。節目開播之前曾經喺集雜志嘅《309咤叱 - 偷聽DEMO》環節播出過。節目主要係播一啲Hip Hop嘅音樂。

## 播放時間
*2018年10月1號至2019年7月1號：逢星期一下晝五點半至六點播出

## 每集主題

## 鍾雪雪
**鍾雪雪**（）係309咤叱嘅音樂節目，喺2019年2月12號、3月8號至12號、3月24號、4月18號、5月30號、6月21號、8月6號至7號、12月1號同埋2020年1月26號播出。

## 參考


## 出面網頁
*嘻呵哈嘿重溫網頁
*

|-
|width=30% align=center|**上一節目**毒檸王國
|width=40% align=center|**309咤叱 - 嘻呵哈嘿**2018年10月2號－2019年7月1號(17:30-18:00)
|width=30% align=center|**下一節目**一位呀唔該
掉頭

**掉頭**，亦寫做**調頭**，係指揸車嗰陣將架車轉180度彎，變成行相反嘅方向。皆因路徑似字母「U」，英文叫「U-turn」。

響車比較多嘅雙程路上面，立亂掉頭好易引起交通失事，所以多數地方都有法例規管掉頭。有啲行車線專門設計用來掉頭，譬如迴旋處、、。
土木堡之變

**土木堡之變**，又叫**土木之役**、**己巳之變**。發生喺明朝正統十四年（1449年）土木堡（今日河北省張家口懷來縣），事件中明英宗朱祁鎮北征瓦剌戰敗被俘擄，令明朝由盛轉衰。
北元

**北元**係元朝嘅流亡政權。1368年明朝派徐達帶大軍攻陷大都（汗八里），元朝遺室退居蒙古，國號依然叫做「大元」。明朝唔承認佢係元朝繼承者。1388年北元後主脫古思帖木兒俾也速迭爾殺死。之後改名做韃靼。
Pixiv

**Pixiv**（），係一個日本藝術家嘅線上網站，公司總部設喺東京澀谷區千駄谷。谷龍宏嚮2007年9月10號首次推出測試版。截至2016年9月，佢網站有2000幾萬會員，4300幾萬嘅提交，每月嘅頁面點擊量超過37億。Pixiv旨在為藝術家展示佢哋嘅插圖，並通過評級系統同用戶評論獲得迴響。作品畀組織喺一個廣泛嘅標籤結構中，構成網站嘅主幹。

## 參考

## 出面網頁
*官方網站
Google Pay

**Google Pay**，原名**Android Pay**，係Google嘅流動支付服務，用到預先儲存響Google賬戶嘅支付資訊（譬如信用卡），方便用智能電話響實體商戶進行非接觸式畀錢，又或者響流動應用程式或者購物網站畀錢。
## 睇埋
*Apple Pay
梁山伯與祝英台 (1963年電影)

係一部1963年由香港邵氏電影公司製作嘅電影， 個劇本係由中國民間好出名嘅故事梁山伯與祝英台改編過嚟。電影由李翰祥自編自導，「邵氏當家花旦」樂蒂飾演祝英台，新人凌波反串做梁山伯。全部歌曲都係用黃梅調演唱，曲曲流傳都係膾炙人口嘅經典名曲，幕後主唱係凌波、靜婷、江宏。

《梁山伯與祝英台》被視為1960年代極其重要嘅電影之一，係臺灣、中國大陸同香港紅極一時，攞咗第2屆金馬獎最佳影片、最佳導演、最佳音樂、最佳剪輯、最佳女主角、最佳演員特別獎6個大獎，同第十屆亞洲影展最佳彩色攝影、最佳美術指導、最佳音樂、最佳錄音獎。

## 故仔
東晉時，浙江上虞祝家鎮祝員外有個女叫英台（樂蒂飾），生得好靚又有學識，好想讀書，於是說服父母去餘杭讀書。途中，祝英台女辦男裝，仲識咗會稽梁山伯（凌波飾），兩人情投意合，結為兄弟。兩人一齊讀書三年， 感情好好。梁山伯一直唔知結拜兄弟原來係女仔，祝英台反而慢慢愛上呢個義兄。祝員外見個女三年都未返，於是寫好多封信叫個女返嚟，祝英台只好退學。臨走前，祝英台托師母（高寶樹飾）做媒，代為撮合。梁山伯返到書院，知道真相，立即趕去祝家鎮；點知，祝員外一早就將個女嫁畀太守嘅仔文才。祝英台百般哀求，但佢阿爸點都唔肯退婚。梁山伯來遲一步，晴天霹靂，返去後相思到病，仲一病不起。祝英台知道後好傷心。出嫁途中，祝英台除咗吉服，到梁山伯墓前哭祭。突然天地變色，墳墓裂開，祝英台投墓殉情；兩人化成一對彩蝶，永不分離。

## 登場角色與演員

## 電影原聲

## 獎項

## 出面網頁
*
*
*
*
*
*
*
*梁山伯與祝英台

類:1963年電影
類:港產片
類:歌舞片
颱風潭美

**颱風潭美**係太平洋颱風季嘅熱帶氣旋名。「潭美」呢個名由越南提供，係指薔薇科植物。

颱風潭美可以係：
*熱帶風暴潭美 (2001年)
*熱帶風暴潭美 (2006年)
*強烈熱帶風暴潭美 (2013年)
*颱風潭美 (2018年)
*颱風潭美 (2024年)
颱風百里嘉

**颱風百里嘉**係太平洋颱風季嘅熱帶氣旋名。「百里嘉」呢個名由美國提供，馬紹爾文入面解做「沿岸受風浪影響」。 

颱風百里嘉可以係：
*熱帶風暴百里嘉 (2018年)

## 睇埋
*颱風尤特
颱風溫比亞

**颱風溫比亞**係太平洋颱風季嘅熱帶氣旋名。「溫比亞」呢個名由馬來西亞提供，指植物西米椰子。

颱風溫比亞可以係：
*熱帶風暴溫比亞 (2000年)
*熱帶風暴溫比亞 (2006年)
*強烈熱帶風暴溫比亞 (2013年)
*熱帶風暴溫比亞 (2018年)
颱風貝碧嘉

**颱風貝碧嘉**係太平洋颱風季嘅熱帶氣旋名。「貝碧嘉」呢個名由澳門提供，指甜品貝碧嘉。

颱風貝碧嘉可以係：
*強烈熱帶風暴貝碧嘉 (2000年)
*強烈熱帶風暴貝碧嘉 (2006年)
*熱帶風暴貝碧嘉 (2013年)
*強烈熱帶風暴貝碧嘉 (2018年)
颱風西馬侖

**颱風西馬侖**係太平洋颱風季嘅熱帶氣旋名。「西馬侖」呢個名由菲律賓提供，指動物野牛。

颱風西馬侖可以係：
*強烈熱帶風暴西馬侖 (2001年)
*颱風西馬侖 (2006年)
*熱帶風暴西馬侖 (2013年)
*颱風西馬侖 (2018年)
颱風蘇力

**颱風蘇力**係太平洋颱風季嘅熱帶氣旋名。「蘇力」呢個名由密克羅尼西亞聯邦提供，指波納佩島傳統將領銜頭。

颱風蘇力可以係：
*颱風蘇力 (2000年)
*颱風蘇力 (2006年)
*颱風蘇力 (2013年)
*颱風蘇力 (2018年)
颱風麗琵

**颱風麗琵**係太平洋颱風季嘅熱帶氣旋名。「麗琵」呢個名由老撾提供，係老撾南部一條瀑布。

颱風麗琵可以係：
*熱帶風暴麗琵 (2013年)
*熱帶風暴麗琵 (2018年)

## 睇埋
*颱風象神
颱風珊珊

**颱風珊珊**係太平洋颱風季嘅熱帶氣旋名。「珊珊」呢個名由香港提供，係女仔名。

颱風珊珊可以係：
*颱風珊珊 (2000年)
*颱風珊珊 (2006年)
*熱帶風暴珊珊 (2013年)
*颱風珊珊 (2018年)
颱風雲雀

**颱風雲雀**係太平洋颱風季嘅熱帶氣旋名。「雲雀」呢個名由北韓提供，係指動物雲雀。

颱風雲雀可以係：
*颱風雲雀 (2018年)

## 睇埋
*颱風清松
雲雀

**雲雀**（學名：***Alauda arvensis***）係雀形目百靈科雲雀屬嘅其中一種雀仔，主要分佈喺歐亞大陸各地。
颱風悟空

**颱風悟空**係太平洋颱風季嘅熱帶氣旋名。「悟空」呢個名由中華人民共和國提供，指神話人物孫悟空。

颱風悟空可以係：
*颱風悟空 (2000年)
*強烈熱帶風暴悟空 (2006年)
*熱帶風暴悟空 (2012年)
*強烈熱帶風暴悟空 (2018年)
颱風安比

**颱風安比**係太平洋颱風季嘅熱帶氣旋名。「安比」呢個名由柬埔寨提供，係指植物羅望子。

颱風安比可以係：
*強烈熱帶風暴安比 (2018年)

## 睇埋
*颱風寶霞
颱風山神

**颱風山神**係太平洋颱風季嘅熱帶氣旋名。「山神」呢個名由越南提供，指神話人物山精。

颱風山神可以係：
*颱風山神 (2012年)
*熱帶風暴山神 (2018年)

## 睇埋
*颱風桑美
颱風摩羯

**颱風摩羯**係太平洋颱風季嘅熱帶氣旋名。「摩羯」呢個名由日本提供，指摩羯座。

颱風摩羯可以係：
*颱風摩羯 (2000年)
*颱風摩羯 (2006年)
*熱帶風暴摩羯 (2013年)
*熱帶風暴摩羯 (2018年)
*超強颱風摩羯 (2024年)
颱風瑪莉亞

**颱風瑪莉亞**係太平洋颱風季嘅熱帶氣旋名。「瑪莉亞」呢個名由美國提供，係查莫羅女人名。

颱風瑪莉亞可以係：
*熱帶風暴瑪莉亞 (2000年)
*颱風瑪莉亞 (2006年)
*強烈熱帶風暴瑪莉亞 (2012年)
*颱風瑪莉亞 (2018年)
颱風派比安

**颱風派比安**係太平洋颱風季嘅熱帶氣旋名。「派比安」呢個名由泰國提供，係指雨神伐樓拿。

颱風派比安可以係：
*颱風派比安 (2000年)
*颱風派比安 (2006年)
*颱風派比安 (2012年)
*颱風派比安 (2018年)
*強烈熱帶風暴派比安 (2024年)
颱風格美

**颱風格美**係太平洋颱風季嘅熱帶氣旋名。「格美」呢個名由大韓民國提供，係指動物蟻。

颱風格美可以係：
*熱帶風暴格美 (2000年)
*颱風格美 (2006年)
*熱帶風暴格美 (2012年)
*熱帶風暴格美 (2018年)
*熱帶風暴格美 (2024年)
颱風艾雲尼

**颱風艾雲尼**係太平洋颱風季嘅熱帶氣旋名。「艾雲尼」呢個名由密克羅尼西亞聯邦提供，係指當地楚克州傳統風神。

颱風艾雲尼可以係：
*颱風艾雲尼 (2000年)
*颱風艾雲尼 (2006年)
*強烈熱帶風暴艾雲尼 (2012年)
*熱帶風暴艾雲尼 (2018年)
颱風杰拉華

**颱風杰拉華**係太平洋颱風季嘅熱帶氣旋名。「杰拉華」呢個名由馬來西亞提供，係指一種淡水鯉魚。

颱風杰拉華可以係：
*颱風杰拉華 (2000年)
*熱帶風暴杰拉華 (2006年)
*颱風杰拉華 (2012年)
*颱風杰拉華 (2018年)
颱風天秤

**颱風天秤**係太平洋颱風季嘅熱帶氣旋名。「天秤」呢個名由日本提供，指天秤座。

颱風天秤可以係：
*熱帶風暴天秤 (2000年)
*熱帶風暴天秤 (2005年)
*颱風天秤 (2012年)
*颱風天秤 (2017年)

## 睇埋
*颱風小犬
颱風布拉萬

**颱風布拉萬**係太平洋颱風季嘅熱帶氣旋名。「布拉萬」呢個名由老撾提供，指布拉萬高原。

颱風布拉萬可以係：
*強烈熱帶風暴布拉萬 (2000年)
*強烈熱帶風暴布拉萬 (2005年)
*颱風布拉萬 (2012年)
*熱帶風暴布拉萬 (2018年)
颱風鴻雁

**颱風鴻雁**係太平洋颱風季嘅熱帶氣旋名。「鴻雁」呢個名由北韓提供，係指動物鴻雁。

颱風鴻雁以係：
*颱風鴻雁 (2000年)
*颱風鴻雁 (2005年)
*強烈熱帶風暴鴻雁 (2012年)
*熱帶風暴鴻雁 (2017年)
颱風海葵

**颱風海葵**係太平洋颱風季嘅熱帶氣旋名。「海葵」呢個名由中國大陸提供，係指動物海葵。

颱風海葵可以係：
*颱風海葵 (2012年)
*熱帶風暴海葵 (2017年)
*颱風海葵 (2023年)

## 睇埋
*颱風龍王
颱風達維

**颱風達維**係太平洋颱風季嘅熱帶氣旋名。「達維」呢個名由柬埔寨提供，指動物象。

颱風達維可以係：
*颱風達維 (2000年)
*颱風達維 (2005年)
*颱風達維 (2012年)
*颱風達維 (2017年)
颱風三巴

**颱風三巴**係太平洋颱風季嘅熱帶氣旋名。「三巴」呢個名由澳門提供，係指當地地標大三巴。

颱風三巴可以係：
*颱風三巴 (2012年)
*熱帶風暴三巴 (2018年)

## 睇埋
*颱風珍珠
高登島

**高登島**，原名**下目島**，屬中華民國連江縣北竿鄉芹壁村。南北長2km，東西闊0.92km，面積1.84km2，離中國大陸9km。
北竿鄉

**北竿鄉**喺閩江口外東海中，隸屬於中華民國福建省連江縣，係連江縣嘅第二大鄉。北竿鄉轄區包括人口聚居嘅主要島嶼北竿島，同高登島、亮島、大坵島等大細島嶼十幾個，都屬於馬祖列島嘅一部分。
東華三院黃鳳翎中學

**東華三院黃鳳翎中學**（**Tung Wah Groups of Hospital Wong Fung Ling Collage**）係香港一間中學，喺新界馬鞍山。

學校1977年由東華三院開辦，校舍最初響港島荷里活道，1989年搬到馬鞍山現址。
崇禧塔

**崇禧塔**係中國一座明代樓閣式磚塔，喺廣東省肇慶市端州區塔脚路石頂崗上，西江嘅北岸，1962年被列為廣東省文物保護單位。

崇禧塔係明朝萬曆十年（1582年）由岭西副使王泮起嘅。塔平面八角，外面睇有9層高，入面分17層，係穿壁繞平座式樓閣式磚塔，有57.5米高。

## 參考
黃素石樓

**黃素石樓**係福建泉州一棟古建築，喺泉港區前黃鎮前黃村，清乾隆六年（1741年）開始起。2005年5月11號，呢棟樓成為第六批福建省文物保護單位。

石樓坐東向西，呈20.8米見方。

## 參考
蘭嶼鄉

**蘭嶼鄉**（達悟語：**Ponso no Tao**）係個喺臺灣本島（達悟族人叫佢做**Ilaod**）東南外海、太平洋（菲律賓海）中，屬臺灣臺東縣轄下嘅行政區，涵蓋蘭嶼、小蘭嶼同其他零碎小島（礁）。

達悟族名嘅意思係「人之島」，漢人以閩南語音譯**紅頭嶼**或紅豆嶼，西方國家早年稱蘭嶼係「Botel Tobago」（意思係煙草島）。

1947年因島上盛產蝴蝶蘭而改名。原住民同菲律賓巴丹島原住民語言相通。
英吉沙

**英吉沙**（，）係新疆喀什地區一個縣。縣城離喀什市區約62公里。

英吉沙東邊係莎車縣，南邊同西邊係阿克陶縣，北邊係疏勒縣。總面積3,425平方公里，下轄1鎮13鄉。總人口28.4萬人，包括維吾爾、漢、回、烏茲別克、吉爾吉斯、哈薩克等民族。英吉沙縣係國家級貧困縣。

現任縣委書記係李東明，縣長係米日姑玉買爾。

## 睇埋
* 英吉沙戰役

## 參考

## 出面網頁
*
孝文漢化

**孝文漢化**，又叫**孝文帝改革**。喺指南北朝時期北魏孝文帝嘅漢化運動。

20世紀中期嘅傳統觀點認為，呢場政治運動間接引致北魏分裂，發生六鎮之亂。

## 起因
五胡亂華之後，鮮卑人拓跋珪統一華北建立北魏，北魏歷代君主都重視漢文化。由於北魏孝文帝阿嫲馮太后係漢人，所以佢諗住推崇漢文化同削弱鮮卑貴族權力。

## 改革重點
;政治
*推行班祿制，三長制
;經濟
*實施均田制
;文化
*改着漢服
*改籍貫
*將首都由平城搬到洛陽
*改漢姓，例如將國姓拓跋改為姓元
2018年馬其頓公投

馬其頓共和國喺2018年9月30號舉行一項冇約束力公投。公投設有1條問題：「你係咪贊成，喺接受馬其頓共和國同希臘共和國嘅協議之下，成為歐盟同北約組織一員？」（）2個答案：「贊成」同「反對」。由於呢次公投冇約束力，即使公投通過，仲係要國會三分之二多數批准先得。

投票結果，超過91%投票者贊成。但由於投票率只有36.9%，唔夠公投預設門檻50%，公投結果失敗。

## 出面網頁

* 馬其頓國家選舉委員會：公投官方網頁
信貸評級

**信貸評級**，又叫**信用評級**，係顯示被評級對象信貸違約風險大細嘅指標，一般係由一啲專門做信貸評級嘅機構負責。評估機構會針對被評級嘅對象嘅金融財務狀況同有關嘅歷史數據進行調查，分析，然後對整體信貸狀況畀一個評級。

信貸評估最初係喺20世紀初期嘅美國。1902年，穆迪公司嘅創辦人約翰·穆迪開始對當時發行嘅鐵路債券進行評級。後尾嘅評級對象就包括各種金融產品，金融機構同國際企業，亦即係穆迪信貸評級。

## 資本市場常見信貸評級機構嘅長短期債務信貸等級符號

## 中華人民共和國嘅信貸評級機構
中國大陸地區而家主要嘅全國性企業信貸評級機構有聯合資信、中誠信國際、大公國際。

主要個人信貸評級機構有螞蟻金服旗下芝麻信貸，騰訊旗下騰訊征信等。

## 參考


## 出面網頁
*環聯資訊有限公司
*益博睿中国
阿里不哥

**阿里不哥**或**阿里克布克** （ᠠᠷᠢᠭᠪᠦᠬᠡ，Аригбөх，），係元睿宗拖雷第七個仔，蒙哥、忽必烈嘅細佬。

喺蒙哥在位個陣，佢一向反對忽必烈搞漢化政策。蒙哥喺釣魚城之戰死後，佢喺庫里台大會被推舉為大汗，同忽必烈展開四年拖雷家族內戰，最終輸咗。呢場內戰間接導致蒙古帝國分裂。

雖然忽必烈赦免咗佢，但佢嘅部屬被忽必烈殺死，傳聞1266年佢俾忽必烈毒死。

類:蒙古族人
類:蒙古可汗
聖蹟寺

**聖蹟寺**（）位於美國加州洛杉磯縣帕薩迪納市，係屬於世界佛教總部嘅寺廟。2017年1月，佛教高僧因海老和尚喺圓寂十幾日後，佢嘅形態面貌變到仲後生過死之前，得到全身金剛不壞肉身舍利成就。呢件事就發生喺聖蹟寺。

## 建築設施
;大雄寶殿
: 大雄寶殿正面供奉咗釋迦牟尼佛佛像同埋藥王菩薩、韋馱菩薩聖像，左邊供奉對比佛像，係聖蹟寺舉辦法會同接待佛弟子嘅地方。
;觀音殿
: 觀音殿喺大雄寶殿右邊，供奉一尊立姿觀世音菩薩聖像同因海長老神異法相。

## 重要法會
*2014年 開咗個《藉心經說真諦》至寶經典法會
*2018年 開咗個勝義火供大法會
*2019年 開咗個現量伏藏大法會
*2020年 開咗個“拿杵上座”檢測真假聖者道行法會

## 參考
Brett Kavanaugh

**Brett Michael Kavanaugh**（，）係美國法官。佢做過美國哥倫比亞特區聯邦巡迴上訴法院嘅聯邦法官，而家係美國最高法院大法官。

## 最高法院大法官提名

2018年7月2號，Kavanaugh 同另外3個聯邦上訴法院法官，作為 Anthony Kennedy 繼任人嘅候選，各自同總統當勞侵會面9個字。7月9號，侵提名 Kavanaugh 出任最高法院大法官。美東時間10月6號，提名由美國參議院以50-48比數通過。

## 參考

## 出面網頁

* Kavanaugh, Brett M. | Federal Judicial Center 
* 
* Selected Resources on Brett M. Kavanaugh from the Law Library of Congress
* Biography from the Bush White House
* Resumé from the Justice Department's Office of Legal Policy
* Contributor profile from the Federalist Society
* Brett Kavanaugh Attorney Work Files for Independent Counsel Kenneth W. Starr from the National Archives and Records Administration
* Records on Brett M. Kavanaugh from the George W. Bush Presidential Center
* Nomination documents from the United States Senate Committee on the Judiciary
* 

類:美國律師
類:法官
王立軍

**王立軍**（），蒙古名**烏恩·巴特爾**（，意思係「真勇士」）係中國差人、政治人物。佢喺吉林洮南出世，喺內蒙古阿爾山大。佢先後做過遼寧省鐵嶺市、錦州市嘅公安局長，重慶市公安局長、副市長。

2012年2月6號，王立軍突然走入美國駐成都總領事館，跟手重慶市人民政府新聞辦喺微博宣布佢接受「休假式治療」，引發中國大陸一連串政治事件，史稱王立軍事件。後來佢被捕。2012年9月24號，佢俾人判咗15年監。而家佢喺北京秦城監獄服刑。

## 睇埋
* 王立軍事件→薄熙來事件→周永康案
* 谷開來、海伍德死亡案及郭維國、李陽、王鵬飛、王智徇私枉法案
* 重慶打黑除惡專項行動
* 文強案、烏小青死亡案、李莊案
* 任建宇勞教案、一坨屎勞教案

## 攷

## 出面網頁
* 南都週刊：《王立軍是如何煉成的》（2012-12-13）

類:中華人民共和國政治人物
類:中國警察
類:全國人大代表
類:中國人民公安大學舊生
類:吉林人
類:內蒙古人
亮島

**亮島**，古稱**橫山**，舊稱**浪島**，喺馬祖列島北竿同東引之間，行政區隸屬中華民國連江縣北竿鄉橋仔村。島嶼長約1.4km、寬0.25km，面積約0.4km2，四周峭壁陡峻，地形險顯要，離大陸蜘蛛島24km，雙峰島26km。後因呼應「島立天中，亮照大陸」嘅期許而改名*亮島*。。亮島而家仍然係軍事重地，限制民間人士登岸。

## 參考
穆迪

**穆迪公司**（**Moody's Corporation**，英文通常簡稱為**Moody's**，）係美國三大信用評級公司之一，創辦人係，佢喺1909年第一個對鐵路債券進行信用評級。1913年，穆迪開始對公用事業同工業債券進行信用評級。而家，穆迪喺全世界有800名分析專家，1700幾名助理分析員，喺17個國設有辦事處，股票喺紐約證券交易所上市交易。 

1975年 美國証劵交易委員會（SEC）認可穆迪公司、標準普爾、惠譽國際為「全國認定嘅評級組織」（Nationally Recognized Statistical Rating Organization，NRSRO）。

## 睇埋
* 穆迪信貸評級
* 大公國際
* 鄧白氏
* DBRS

## 參考

## 出面網頁
*  
* 穆迪嘅歷史 

類:美國公司
颱風啟德

**颱風啟德**係太平洋颱風季嘅熱帶氣旋名。「啟德」呢個名由香港提供，係指舊啟德機場。

颱風啟德可以係：
*颱風啟德 (2000年)
*颱風啟德 (2005年)
*颱風啟德 (2012年)
*熱帶風暴啟德 (2017年)
南竿鄉

**南竿鄉**喺閩江口外嘅東海，係中華民國福建省連江縣所屬面積最大、人口最多嘅行政區，連江縣政府都喺呢度。自從馬祖南竿機場起好之後，南竿已成為馬祖地區交通、政治、經濟、教育同文化中心，因此當地人都稱南竿為「本島」。
南竿鄉轄區包括人口聚居嘅主要島嶼南竿島，同黃官嶼、鞋礁、北泉礁、劉泉礁等無人島，都屬於馬祖列島嘅一部分。

## 攷
西港慶安宮

**西港慶安宮**喺臺灣臺南市西港區，係主祀媽祖嘅廟宇，此外同祀中壇元帥、境主公（城隍爺）、十二瘟王等神。1945年慶安宮南巡到臺南開基玉皇宮，受玉皇大帝勅封後，正式廟名改成**玉勅慶安**。喺1987年重修完成後，因廟宇建築採用繁複嘅雕工披覆金箔裝飾而成，所以又叫**金大廟**。又有**西港仔廟**、**西港大廟**嘅俗稱。廟宇被列為中華民國國定民俗嘅西港刈香主辦廟宇，係西港地區重要嘅信仰中心。

據說慶安宮喺「鯉魚穴」上，所以廟宇屋頂上雕咗鯉魚像，鯉魚亦成為西港慶安宮嘅重要標誌。

## 祀神

*正殿
**一樓
***大門供奉：康元帥、辛元帥、羅德君大帝（范、謝將軍）
***正殿供奉：**天上聖母**、福德正神、註生娘娘
***右廂文衡殿供奉；**關聖帝君**、延平郡王
***左廂城隍殿供奉；**城隍境主**、保生大帝
**二樓
***凌霄寶殿供奉：**玉皇上帝**、三官大帝、**代天巡狩十二瘟王** 、南斗星君 、北斗星君

*後殿
**東嶽殿供奉；**東嶽大帝**
**地藏王寶殿供奉；**地藏王菩薩**、十殿閻羅天子、觀音菩薩、面然大士
**右龕供奉；斗姥星君、五斗星君、六十太歲星君
**左龕供奉；張府天師、普化天尊、王靈天君

### 十二瘟王
西港香每科會迎請十二瘟王中嘅其中三位，香科當年值年嘅叫大千歲，次一年嘅叫二千歲，再次一年嘅叫三千歲，四科完成一次循環。

## 文物
慶安宮保存有數面古匾同石碑等文物，多放喺後殿或香科文物大樓。而歷史最悠久嘅匾額據說係統康熙五十二年（1713年）由五角頭耆老敬獻嘅「后德配天」匾，此外還有「威靈廣濟」（1827年）、「恩威竝濟」（1847年）、「代天府」（1848年）、「赫濯聲靈」（1848年）等古匾。

此外慶安宮旁立有「安定里向忠亭碑」，係文史工作者盧嘉興所發現，當時充當成慶安宮嘅階石。碑文大多已磨損，只能辨識一部分。該石碑係乾隆九年（1744年）「西六分堡」（漢人聚落）、「東十一社」（平埔族群聚落）共同豎立，紀念因朱一貴事件而建立嘅向忠亭。向忠亭係清廷為褒揚協助清軍嘅當地仕紳吳士連而建，喺佢大宅前，據說文武百官路過都要停轎下馬跪拜。後來向忠亭年久失修，附近居民乃集資整修並立碑為記。


File:西港慶安宮「威靈廣濟」匾.jpg|「威靈廣濟」匾
File:西港慶安宮「代天府」匾.jpg|「代天府」匾
File:西港慶安宮「恩威竝濟」匾.jpg|「恩威竝濟」匾
File:西港慶安宮「赫濯聲靈」匾.jpg|「赫濯聲靈」匾


## 傳說軼事
### 鯉魚穴
傳說慶安宮原本喺個凹塘，過去有泉水湧出，並有鯉魚喺裡面游動，堪輿家叫「鯉魚穴」。喺1971年11月23號（十月初六）子時舉行重建上樑儀式時，拍攝到香案上有呈現雙鯉魚形象線條嘅照片，地方耆老認為呢係呢間廟宇喺鯉魚穴所致。另外約係喺日治時期，慶安宮開始分靈出金鯉魚令旗，供信徒迎請回家供奉，俗稱「鯉魚公」。每三年舉行一次西港香時，呢啲分靈出去嘅「鯉魚公」會返回慶安宮「鑑醮」，確認呢啲鯉魚公神威猶存，廟方也會請師傅予以整飾。

### 千歲爺
傳說喺西港香期間，凡喺千歲爺賞兵拜拜時偷東西嘅小偷，會將贓物帶到王衙自首。因為小偷會感覺到似乎有人喺跟著佢，要佢將東西歸還。小偷無法擺脫，只好將贓物歸還自首。

另外過去七股鄉槺榔村（後改係七股區槺榔里，2018年併入義合里）據說喺某次西港香出咗個牛犁歌陣頭，陣頭人員喺慶安宮等待時，有人將錢帶放喺某香舖唔記得咗拿。之後想起回到香舖尋找時，老闆卻起貪念說冇睇到錢袋。同行者問該人呢啲錢嘅用途，佢話呢啲錢係要買金紙燒給千歲爺賞兵用。結果香舖突然失火，眾人搶救撲滅火勢後，清點損失發現被燒掉嘅金指啱啱好係嗰筆錢可以買嘅金紙數量。

## 註

## 攷

## 睇埋
*臺灣府城隍廟
*中華民國民俗同有關文物

## 連出去
* 西港慶安宮
* 西港玉勅慶安宮-刈香、遶境、王船醮
王安石變法

**王安石變法**係指喺北宋熙寧二年（1069年）至元祐元年（1086年）由王安石主持嘅變法。由於呢場變法喺宋神宗熙寧二年推行，所以又叫**熙寧變法**。

呢場變法旨在消除自宋朝立國嘅一切積弊，但喺過程中為百姓造成好多額外負擔，最終爆發咗新舊黨爭。
খাজা নাজিমুদ্দিন

**Khawaja Nazimuddin** 爵士（，，）係巴基斯坦政治人，做過第2任巴基斯坦總理。

類:劍橋大學舊生

類:律師
李曉欣

**李曉欣**（，）係香港嘅新聞從業員，2016年加入無綫新聞擔任主播。2024年加入now新聞擔任編輯。

## 簡歷
李曉欣以前讀衞理中學，本來喺2012年開始讀香港樹仁大學新聞與傳播學系學士學位，但後嚟退學去咗澳洲南澳大學讀書。

李曉欣喺2016年11月加入無綫電視，擔任無綫新聞台主播。2017年6月，轉職記者。2018年開始同方東昇合作製作同主持特別新聞節目，包括《長命百二歲II》同《尋人記》。2023年7月離開無綫新聞，2024年10月加入now新聞，擔任編輯。

## 節目主持
;無綫電視
*2019年：《長命百二歲II》（同黃曉瑩、方東昇合作）
*2020年：《這麼遠，那麼近》（同黃曉瑩、黃靖婷、方東昇合作）
*2021年：《尋人記》（同黃曉瑩、黃靖婷、方東昇合作）
*2022年：《尋人記II》（同黃曉瑩、黃靖婷、方東昇合作）
*2023年：《好睡好起》（同黃曉瑩、方東昇合作）
;ViuTV
*2026年：《大龍鳳》（兼任節目編審）

## 出面網頁
*
趙嘉韻

**趙嘉韻**（，）係香港嘅前新聞從業員，曾經係無綫電視港聞組首席記者。

## 簡歷
趙嘉韻本生喺香港出世。2011年，佢喺無綫電視做過記者同節目主持。
張敏潔

**張敏潔**（，）係香港女演員同廣告模特兒。2013年參加模特兒大賽中奪冠入行，曾經屬Primo Managment Ltd.旗下，而家自由身。

## 簡歷
張敏潔學生時期已經成為廣告模特兒，2008年參與英皇教育電視廣告及平面廣告。2013年參加模特兒大賽中奪冠入行做模特兒，屬Primo Managment Ltd.旗下。入行後以女主角身份伙拍劉青雲拍攝首個電視廣告《京都念慈菴積熱清》，因傳媒廣泛報導而有「念慈菴妹」稱號。

2018年獲邀主持 ViuTV 世界盃100日倒數特備節目《全港的》。同年以女演員身份被簡君晉導演點名擔任女主角拍攝陳慧琳《做自己的太陽》MV再次被傳媒報導 。

2020年再次夥拍影帝擔任電視廣告女主角，同古天樂拍攝英國保誠《一個男人和一盆冷水》電視廣告 。

2022年參選 ViuTV 選美真人騷 《尾二一屆口罩小姐選舉》 進入二十強階段後止步。

2023年再度擔任MV女主角，參與演出華語音樂教父陶喆時隔10年再次推出新歌《全世界會唱的歌》MV，MV作品由台灣知名鬼才導演伍致綸Ares Wu執導。

## 演出作品
### 電影
*2024年：《武替道》 飾 女演員

### 電視劇（ViuTV）
*2025年：《翻盤下半場》 飾 投資願問

### 電視節目（[[ViuTV]]）
*2018年：《全港的》主持
*2022年：《尾二一屆口罩小姐選舉》（酸奶）

### 舞台劇
*2023年：《滲 Dripping》

### MV
*2018年：陳慧琳《做自己的太陽》
*2023年：陶喆《全世界會唱的歌》
*2024年：Rover《男孩子不要流淚》

## 參考

## 出面網頁
*
*
翠絲

《**翠絲**》（英文：**Tracey**），係2018年上畫嘅港產片，由姜皓文、黃河、袁富華、余香凝、吳肇軒、惠英紅主演，李駿碩執導。故仔主要係講男主角變性做女人嘅心路歷程。

袁富華同惠英紅憑呢套戲分別入圍第55屆金馬獎最佳男、女配角提名，最後袁富華更成功攞到獎。

## 角色一覽
### 主要角色
*姜皓文 飾 佟大雄（變性後改名「佟翠絲」）（後生版：顧定軒飾）
*黃河 飾 邦 （高正個同性伴侶）
*袁富華 飾 打鈴哥 （藝名「花艶紅」，佟大雄個舊同事）
*惠英紅 飾 安宜（佟大雄個老婆）
*吳肇軒 飾 佟立賢（佟大雄個仔）
*余香凝 飾 佟碧兒（佟大雄個女）
### 其他角色
*葛民輝 飾 池俊 （佟大雄個死黨）（後生版：岑珈其飾）
*梁舜燕 飾 翠絲（佟大雄個阿媽）
*周祉君 飾 Jeffrey（佟大雄個女婿）
*黃溢濠 飾 高正 （佟大雄個死黨）
*陳蕾 飾 嘉欣（佟立賢個女朋友）
*陳美茵 飾 新聞女主播
*Artem Ansheles 飾 咖啡室侍應
*陳志全 飾 議員

## 參考

## 出面網頁

*
普通話翡翠台

（）係香港電視廣播有限公司一條停播咗嘅海外頻道。喺2018年3月19號16:00（UTC+8）喺TVB Anywhere開播。內容包括新聞資訊、普通話配音嘅香港劇集、綜藝娛樂、旅遊節目同飲食節目等。

個頻道以普通話做全日24小時廣播，入面用簡體中文字幕，透過TVB Anywhere平臺向當地同海外唐人播出。啟播當日嘅第一個節目係澳新版本嘅《新聞報道》。曾經喺開播期間，向過澳洲、英國同歐洲、加拿大東西地區播出過普通話版嘅《新聞報道》、財經資訊、唐人社區、國際政治等新聞資訊，及提供過海外嘅升學移民、社區生活等一系列消息。亦試過提供一部份喺無綫電視播出嘅綜藝娛樂同埋旅遊飲食節目、無綫電視嘅港劇，但冚唪唥都係以普通話做配音。

2018年9月1號，TVB裁減TVBI資源，呢個頻道同TVB電台分別就嚮2018年8月27號03:00（UTC-8）同2018年9月1號03:00（UTC+8）停播，成為TVB最短命嘅頻道，凈播咗半年。

## 新聞主播
溫蕎菲，儲子揚，孫雪祺，勞旭雯，楊暢，邱一如，多浩瑤，邱潔驊，林競

### 天氣報告

## 播放嘅節目

以下時段係2018年8月31號結束播放同以前一周播出嘅節目。

## 註同攷
;註

;攷 

類:停播咗嘅電視台或頻道
敗The Way

**敗The Way**（）係香港商業電台叱咤903嘅309咤叱實驗性質節目，連埋廣告每集係三十分鐘。主持係阿強。響2018年10月3號至2019年7月3號星期三下晝五點半至六點播放。

## 播放時間
*2018年10月3號至2019年7月3號：逢星期三下晝五點半至六點播出
**2019年6月12號，由於要播放逃犯修例修訂專輯，節目暫停一次，嗰個特備節目由謝茜嘉主持。

## 每集主題

## 參考


## 出面網頁
*敗The Way重溫網頁
*

|-
|width=30% align=center|**上一節目**毒檸王國
|width=40% align=center|**309咤叱 - 敗The Way**2018年10月3號－2019年7月3號(17:30-18:00)
|width=30% align=center|**下一節目**一位呀唔該
理察·穆迪

**理察·古利文·穆迪**（或譯「**慕迪**」；；）係一位英國工兵、工程師及建築師，曾先後擔任福克蘭群島總督及英屬哥倫比亞殖民地第一任總督。

## 註解同參考
### 參考


## 出面網頁

類:英國人
葉傲冬

**葉傲冬**（；），係香港政治人物，葉國忠個仔（葉國謙侄仔，葉亦楠堂細佬），民建聯秘書長，油尖旺區議會前任主席同前任佐敦南選區區議員，西九文化區管理局董事局成員。

佢喺油蔴地天主教小學（1992年小六）、何文田官立中學（1998年中五）同余振強紀念中學（2000年中七）畢業，之後入咗萊比錫大學、香港浸會大學同香港中文大學修讀德文、歐洲研究（主要研究德國）同文化管理。

喺2020年1月，葉傲冬返去文匯報做助理總編輯。

## 選舉經歷

因為劉志榮喺2008年5月15號病逝，葉傲冬喺同年10月5號嘅佐敦東選區補選中勝出。2011年香港區議會選舉，成功連任。2015年香港區議會選舉因選區重新劃界，攞到1,531票，當選做佐敦南區議員。2016年，葉傲冬接替鍾港武自動當選做油尖旺區議會主席。2019年，因為親中派漠視民意堅持如期修訂逃犯條例，選情大受影響，佢輸咗俾泛民主派素人陳梓維，冧莊失敗。

喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

2023年12月，葉傲冬再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺南區議員。

## 部分公職
* 油尖旺區撲滅罪行委員會委員
* 民建聯第17屆執行委員
* 油尖旺區分區委員會（油尖旺南）委員
## 參考來源


## 出面網頁
* 主要負責人 | Main responsible persons—副秘書長，民建聯
大夏 (中亞古國)

**大夏**，又叫做**巴克特里亞**（Bactria），係中亞一個古國。佢喺阿姆河南邊，興都庫什山北面，安息東面，身毒嘅西北邊。首都係藍氏城。

佢一直都認大月氏做大佬。佢哋因為軍隊弱所以唔鍾意打仗，所以當地人通常從商。
不存在主義

**不存在主義**（）係香港商業電台叱咤903嘅309咤叱實驗性質節目，連埋廣告每集係三十分鐘。主持係奧仕卡。響2018年10月4號至2019年7月4號星期四下晝五點半至六點播放。節目主題曲係由Heyo以及葉耀坤製作。

## 播放時間
*2018年10月4號至2019年7月4號：逢星期四下晝五點半至六點播出
**2019年5月30號，由於奧仕卡休假，節目暫停一次，由鍾雪嘅《鍾雪雪》代替。

## 每集主題

## 奧仕卡主義

## 參考


## 出面網頁
*不存在主義重溫網頁
*

|-
|width=30% align=center|**上一節目**毒檸王國
|width=40% align=center|**309咤叱 - 不存在主義**2018年10月4號－2019年7月4號(17:30-18:00)
|width=30% align=center|**下一節目**一位呀唔該
張玲齡

**張玲齡**（**Ling Ling Chang**，）係美國加州華裔共和黨政治人物，而家係加州參議院參議員，代表第29選區。

張喺台灣台北出世，3歲嗰時同屋企人移民美國。

## 私人生活
張嘅老公黃祖恩（Andrew Wong）係律師。

## 參考
山東綢

**山東綢**（）係一種絲質布料，舊時來自山東。經常用來做婚紗。

山東綢，英文叫**chefoo silk**，芝罘之絲咁意。chefoo即芝罘，舊時山東一埠，今名煙臺。

## 參考
上帝古廟

**上帝古廟**遺址喺香港九龍太子道聖德肋撒醫院新翼同舊翼之間，夾住一座毫不顯眼嘅細小公園，叫做「露明道公園」。公園度保存有一座石門遺蹟。門額刻有「上帝古廟」四個字，門聯寫住「真義著千秋，煌煌氣象；武功超萬古，赫赫聲靈。」公園裏面重有一座紀念碑，上面刻有國學大師饒宗頤教授撰寫嘅《九龍古瑾圍上帝古廟遺址闢建公園記》。

## 參考